cyanic-selkie/wikianc huggingface dataset:
ഷെയിൻ നിഗം
അവലംബം
വർഗ്ഗം:മലയാളചലച്ചിത്രനടന്മാർ
രാജാക്കാട്
കേരളത്തിലെ ഇടുക്കി ജില്ലയിലെ പശ്ചിമഘട്ടത്തിലുള്ള ഒരു ഗ്രാമമാണ് രാജാക്കാട്. കേരളത്തിലെ വളരെ വേഗത്തിൽ വളർന്നു വരുന്ന ഗ്രാമങ്ങളിലൊന്നാണിത്.
ജനസംഖ്യ
2001 ലെ സെൻസസ് പ്രകാരം രാജാക്കാട് ഗ്രാമത്തിലെ ആകെയുള്ള ജനസഖ്യ 16378 ആണ്. അതിൽ 8219 പുരുഷന്മാരും 8159 സ്ത്രീകളും ആണ്.
വിദ്യാലയങ്ങൾ
ഗവ ഐറ്റി ഐ രാജാക്കാട് ട്രേഡുകൾ പ്ലംബർ, വെൽഡർ
ക്സാൻതോക്രോമിസം
ജീവികളിൽ കാണപ്പെടുന്ന അസാധാരണമായ മഞ്ഞനിറമുള്ള പിഗ്മെന്റേഷൻ ആണ് ക്സാൻതിസം എന്നും അറിയപ്പെടുന്ന ക്സാൻതോക്രോമിസം.
പുറം കണ്ണികൾ
വർഗ്ഗം:ജൈവ പ്രക്രിയകൾ
ഊരാളൻ
അവലോകനം
ക്ഷേത്ര ദേവസ്വം ഉടമസ്ഥനാണ് ഊരാളൻ എന്ന പേരിൽ അറിയപ്പെടുന്നത്. കേരളീയ തന്ത്രശാസ്ത്രഗ്രന്ഥത്തിൽ ഊരാളനെ ദേവൻറെ യജമാനസ്ഥാനമാണ് കല്പിച്ചിട്ടുള്ളത് എന്ന് പ്രതിപാദിച്ചിട്ടുള്ള ഏതാനും വരികൾ താഴെ ഉദ്ധരിക്കുന്നു: "വർണ്ണാശ്രമാധി കൃതകർമ്മരതസ്തദുക്ത -
ന്യായാത്തവിത്തനിചയഃ പരമസ്യ പുംസഃ
നിത്യാർച്ചനാദി വിധയേ പ്രതിമാപ്രതിഷ്‌ഠാ
കർമ്മോൻമനാ ഗുരുവരം പ്രഥമം വ്രണീത"                     (തന്ത്രസമുച്ചയം - 1:4) വർണ്ണാശ്രമത്തിൽപ്പെട്ടതും കർമ്മാനുഷ്‌ഠാനങ്ങളിൽ താത്പര്യം ഉള്ളതും ആയ ആർക്കാണോ ഒരു ക്ഷേത്രം നിർമ്മിച്ച് ബിംബ പ്രതിഷ്‌ഠ ചെയ്ത് നിത്യപൂജ ചെയ്യുവാൻ ആഗ്രഹം ഉള്ളത് ആ വ്യക്തി ആദ്യമായി ഒരു ഗുരുവിനെ വരിയ്ക്കണം.  ഇവിടെ വരണക്രിയ ചെയ്യുന്നയാൾ ക്ഷേത്രഉടമസ്ഥനും - വരിയ്ക്കപ്പെടുന്നയാൾ തന്ത്രിയുമാകുന്നു.  ഊരാളസ്ഥാനം ഒരു കുടുംബത്തിനോ അല്ലെങ്കിൽ പല കുടുംബങ്ങൾ ചേർന്നോ ആവാം. താത്പര്യമുണ്ടെങ്കിൽ പിന്നീട് ചേർക്കുകയും ചെയ്യാം. "സന്തുഷ്ടേന തതോ നിജായതനവൽ ഭദ്രാസനേ സ്ഥാപിതം
തഷ്ണാത്തൽ കരത:  പ്രഗൃഹ്യ യജമാനെനാഥ തത്പ്രാർപ്പിതം
താരേണ പ്രവിലോക്യ തച്ചരണയോസ്‌താരം പ്ലുതം പ്രാച്ചരൻ
ഗൃഹ്ണീയാമ്‌നനു ബിംബമുത്ഗത കുശാഗ്രാഭ്യാം കരാഭ്യാം ഗുരുഃ"        (തന്ത്രസമുച്ചയം - 3:31) സന്തുഷ്ടനായ ശില്പി ബിംബം ഭദ്രാസനത്തിൽ സ്ഥാപിച്ച് യജമാനൻ വിധിപ്രകാരം സ്വീകരിച്ച് യജമാനൻറെ കയ്യിൽ നിന്നും ആചാര്യൻ സ്വീകരിക്കണം.
ചരിത്രം
ഭാർഗ്ഗവക്ഷേത്രം എന്ന് അറിയപ്പെടുന്ന ഗോകർണ്ണം മുതൽ കന്യാകുമാരി വരെയുള്ള ഭൂഭാഗത്തിൽ പൗരാണികമായി സ്ഥാപിതമായ എല്ലാ ദേവസ്വങ്ങൾക്കും ഊരാളന്മാർ അഥവാ ഊരാളർ ഉണ്ടായിരിക്കും. ആഗമാദി തന്ത്ര ശാസ്ത്രങ്ങളുടെയും വാസ്‌തുശാസ്ത്രങ്ങളുടെയും ടിസ്ഥാനത്തിൽ പ്രതിഷ്ഠിതമായവയാണ് കേരളത്തിലെ പൗരാണിക ക്ഷേത്രങ്ങൾ. ചെറുതും വലുതുമായ അനേകം ക്ഷേത്രങ്ങളും മഹാക്ഷേത്രങ്ങളും പൂർവ്വികന്മാർ തങ്ങളുടെ പരമ്പരയുടെയും ദേശത്തിൻറെയും ഭൗതീകവും അദ്ധ്യാത്മീകവുമായ അഭ്യുന്നതിക്കായി ഉണ്ടാക്കുകയും വ്യവസ്ഥപ്പെടുത്തി പൂജിച്ച് വരികയും ചെയ്യുന്നു.
ഭൂദാനം
പിന്തുടർച്ചയായി, പാരമ്പര്യ സ്വത്തായി, സ്വകാര്യ സ്വത്തായി, ക്ഷേത്രഭരണവും സംരക്ഷണവും നിലനിർത്തിപ്പോരുന്ന ക്ഷേത്ര ഊരാളന്മാർ ദേവസ്വത്തിൻറെയും ക്ഷേത്രത്തിൻറെയും താത്പര്യം മുൻനിർത്തി പ്രവർത്തിച്ചുവരുന്നു. ക്ഷേത്ര ആചാര്യന്മാരായ തന്ത്രി വര്യന്മാരെ നിശ്ചയിക്കുന്നതും ക്ഷേത്ര അടിയന്തിരാതി ജീവനക്കാരുടെ നടത്തിപ്പും ഊരാളൻറെ ഉത്തരവാദിത്വമാണ്; ചുമതലയുമാണ്. പൂർവ്വ സൂരികളാൽ നിശ്ചയിക്കപ്പെട്ട ഇത്തരം അദ്ധ്യാത്മീക സ്ഥാപനങ്ങളെ അതാത് ദേശത്തിൻറെയും കുലത്തിൻറെയും നന്മയ്ക്കായി നിലനിർത്തി പോരേണ്ടതും ധർമ്മകാംക്ഷികളായ ഊരാളന്മാരുടെ ബാദ്ധ്യതയാണ്.
അഷ്ടമശുദ്ധി
പ്രതിഷ്‌ഠ മുഹുർത്ത വിഷയത്തിൽ അഷ്ടമശുദ്ധി നിഷ്കർഷിച്ചിരിക്കുന്നത് ഊരാളൻറെ സംരക്ഷണത്തിനായാണ്.
ഊരായ്‌മ അധികാരം
ഊരാളൻറെ കാര്യാലയത്തെ ഊരായ്‌മ എന്നും, ഊരാളൻറെ അധികാരത്തെ "ഊരായ്‌മ അധികാരം" എന്നും പറയുന്നു. കേരളത്തിലെ പൗരാണിക ക്ഷേത്രങ്ങൾ എല്ലാം തന്നെ അതാതു ദേവൻറെ വാസസ്ഥലമാണ്. ദേവതയെ നിയമവ്യവസ്ഥയിൽ "Perpetual Minor" ആയിട്ടാണ് കണക്കാക്കുന്നത്. ദേവതയ്ക്കുവേണ്ടി രക്ഷിതാവ് എന്ന നിലയിൽ സംരക്ഷണവും ദേവസ്വത്തിൻറെ നടത്തിപ്പും ഊരാളന്മാരുടെ കടമയും ഉത്തരവാദിത്വവുമാണ്. ഊരാളരുടെ സ്ഥാനം പിതൃതുല്യമാണ്.
ഊരായ്‌മ അധികാരം ഭാരതത്തിലെ മറ്റിടങ്ങളിൽ "ഷെബൈത്ത് അധികാരം" [Shebait right] എന്നും അറിയപ്പെടുന്നു Sree Padmanabhaswami Temple case
ഊരായ്‌മ അധികാരം ഊരാള കുടുംബത്തിൻറെ പാരമ്പര്യ അവകാശമാണ്. ഊരാളകുടുംബത്തിലെ അഥവാ അധികാരപ്പെട്ട തവഴിയിലെ കാരണവരോ അല്ലെങ്കിൽ മുക്ത്യാർ നാമക്കാരനോ ആയിരിക്കും കുടുംബത്തിൻറെ പ്രതിനിധിയായി ദേവസ്വം നടത്തിപ്പ് ചുമതല നിർവ്വഹിക്കുന്നത്. മേൽ ചുമതലയിൽ നിന്ന് വിട്ടൊഴിയുന്നതിനോ ചുമതല കുടുംബത്തിനു പുറത്തുള്ള ആർക്കും കൈമാറ്റം ചെയ്യുവാനോ ഊരാളന് അധികാരമില്ലാത്തതും അങ്ങിനെ ചെയ്താൽ അതിനു നിയമസാധുതയില്ലാത്തതുമാണ്. പിതൃസ്ഥാനീയനായ ഊരാളൻ സ്വന്തം പുത്രനെ വേറൊരാൾക്ക് കൈമാറുന്നതിന് തുല്യമാണ്. ആയതുകൊണ്ട് നിയമസാധുതയില്ലാത്തതുമാണ്.
ഊരായ്‌മ ക്ഷേത്ര ദേവസ്വങ്ങൾ
കേരളത്തിലെ അനേകായിരം ക്ഷേത്ര ദേവസ്വങ്ങളുടെയും നടത്തിപ്പ് അതാത് ഊരാളന്മാരിൽ നിക്ഷിപ്തമാണ്.
ദ യൂഷ്വൽ സസ്‌പെക്ട്സ്
ദ യൂഷ്വൽ സസ്‌പെക്ട്സ്, 1995ൽ ഇറങ്ങിയ ഒരു അമേരിക്ക൯ കുറ്റാന്വേഷണ ചലചിത്രമാണ്. ബ്രയാ൯ സിങ്ങ൪ ആണ് സംവിധാനം നി൪വഹിച്ചത്. സ്റ്റീഫ൯ ബോൽവി൯, ഗബ്രിയേൽ ബയേ൯, കെവി൯ സ്പേസി, ബെനിക്കോ ടെൽ ടേറോ, കെവി൯ പൊള്ളാക്ക് തുടങ്ങിയ താരനിരയുടെ അഭിനയ മൂഹൂ൪ത്തങ്ങൾ ഈ ചിത്രത്തെ മികവുറ്റതാക്കി. 1995ലെ മികച്ച സഹനടനുള്ള അക്കാദമി അവാ൪ഡ് കെവി൯ സ്പേസി ഈ ചലചിത്രത്തിലൂടെ സ്വന്തമാക്കി. ഇതു കൂടാതെ മികച്ച തിരക്കഥക്കുള്ള അക്കാദമി അവാ൪ഡ് മക്ക്വറിയ്കും ഈ ചലചിത്രത്തിലൂടെ ലഭിച്ചു. ആസ്വാദകരുടെയും വിമ൪ശകരുടെയും പ്രശംസ ഈ ചലചിത്രം പിടിച്ചുപറ്റി. കെവി൯ സ്പേസിയുടെ അത്യുജ്ജലമായ അഭിനയവും കഥയുടെ സ്സപെ൯സും ഈ ചലചിത്രത്തെ മികവുറ്റതാക്കി.
അവലംബം
വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:1995-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇംഗ്ലീഷ് ചലച്ചിത്രങ്ങൾ
കുറുപ്പ് (ചലച്ചിത്രം)
ശ്രീനാഥ് രാജേന്ദ്രന്റെ സംവിധാനത്തിൽ 2021-ൽ പ്രദർശനത്തിനെത്തിയ ഒരു മലയാളഭാഷ ത്രില്ലർ ചലച്ചിത്രമാണ് കുറുപ്പ്. കുപ്രസിദ്ധ പിടികിട്ടാപ്പുള്ളി സുകുമാരക്കുറുപ്പിൻ്റെ ജീവിതകഥ ആസ്പദമാക്കിയാണ് ഈ ചിത്രം ഒരുക്കിയിരിക്കുന്നത്. ദുൽഖർ സൽമാനാണ് ചിത്രത്തിലെ നായകൻ. വേഫാറർ ഫിലിംസിന്റെ ബാനറിൽ ദുൽഖർ സൽമാൻ തന്നെ നിർമ്മിക്കുന്ന ഈ ചിത്രത്തിന്റെ ഛായാഗ്രഹണം നിമിഷ് രവിയും ചിത്രസംയോജനം വിവേക് ഹർഷനും കൈകാര്യം ചെയ്യുന്നു. മൂത്തോൻ എന്ന ചിത്രത്തിലൂടെ മലയാളത്തിലേക്ക് അരങ്ങേറ്റം കുറിച്ച ശോഭിത ധുലിപാലയാണ് ചിത്രത്തിലെ നായിക. ഇവരെ കൂടാതെ ഇന്ദ്രജിത്ത് സുകുമാരൻ, സണ്ണി വെയ്ൻ,ഷൈൻ ടോം ചാക്കോ, വിജയരാഘവൻ, പി ബാലചന്ദ്രൻ, സുരഭി ലക്ഷ്മി, ശിവജിത് പദ്മനാഭൻ തുടങ്ങിയവരും ചിത്രത്തിൽ അഭിനയിക്കുന്നുണ്ട്. ജിതിൻ കെ ജോസ് കഥ ഒരുക്കിയിരിക്കുന്ന ചിത്രത്തിന്റെ തിരക്കഥയും സംഭാഷണവും ഒരുക്കിയിരിക്കുന്നത് ഡാനിയേൽ സായൂജ് നായരും കെ എസ് അരവിന്ദും ചേർന്നാണ്. കമ്മാര സംഭവം എന്ന ചിത്രത്തിലൂടെ ദേശിയ പുരസ്‌കാരം നേടിയ വിനേഷ് ബംഗ്ലാൻ കലാസംവിധാനം നിർവഹിച്ച ഈ ചിത്രത്തിന്റെ സംഗീത സംവിധാനം കൈകാര്യം ചെയ്തത് സുഷിൻ ശ്യാമാണ് 1984-ൽ റിലീസ് ചെയ്ത എൻ.എച്ച് 47 എന്ന ചിത്രത്തിലും സുകുമാരക്കുറുപ്പിൻറ്റെ ജീവിതകഥയാണ് പറഞ്ഞത്.
സിനിമക്ക്‌ ആസ്പതമായ യഥാർത്ഥ സംഭവം
- ആലപ്പുഴയ്ക്കുപോകാൻ ബസ് കാത്തുനിൽക്കുകയായിരുന്ന ചാക്കോയെ ലിഫ്റ്റ് നൽകാമെന്നുപറഞ്ഞ്, സുകുമാരക്കുറുപ്പിൻ്റെ കാറിൽക്കയറ്റി. യാത്രാമദ്ധ്യേ കഴുത്തിൽ തുണിമുറുക്കി കൊല്ലുകയായിരുന്നു. പിന്നീട് ഈ മൃതദേഹം സുകുമാരക്കുറുപ്പിൻ്റെ വീട്ടിലെത്തിച്ച്, മരിച്ചുവെന്ന് ഉറപ്പുവരുത്തിയശേഷം കാറിന്റെ ഡ്രൈവിംഗ് സീറ്റിലിരുത്തി, ആളൊഴിഞ്ഞ വഴിയരികിൽ കാറുൾപ്പെടെ കത്തിച്ചു. ആലപ്പുഴജില്ലയിലെ മാവേലിക്കരയ്ക്കടുത്തുള്ള കുന്നം എന്ന സ്ഥലത്ത്, കൊല്ലകടവ് - പൈനുമ്മൂട് റോഡിനരികിലെ കുന്നം എന്ന സ്ഥലത്തെ വയലിലാണ് സുകുമാരക്കുറുപ്പിന്റെ കാറിനുള്ളിൽ, കത്തിയനിലയിൽ ചാക്കോയെക്കണ്ടെത്തിയത്.
സുകുമാരക്കുറുപ്പിന്റെ കഥ, ജസ്റ്റിസ് കെ.ടി. തോമസ് ഇങ്ങനെയെഴുതുന്നു:[3]
“	കേരളത്തിൽ, ചെങ്ങന്നൂരിനടുത്തുള്ള ചെറിയനാട് എന്ന സ്ഥലത്തുകാരനായ സുകുമാരക്കുറുപ്പ്, തന്റെ ഭാര്യയോടൊപ്പം ജോലിസ്ഥലമായ അബുദാബിയിലാണു കഴിഞ്ഞിരുന്നത്. അങ്ങനെയിരിക്കേ, വേഗത്തിൽ വലിയൊരു പണക്കാരനാകാനുള്ള പദ്ധതി അയാളുടെ മനസ്സിലുദിച്ചു. ഇതിനോടനുബന്ധിച്ച്, അബുദാബിയിൽവച്ച് 3,01,616 ദിർഹത്തിനുള്ള (ഏകദേശം 30 ലക്ഷം രൂപ) ഒരു ഇൻഷുറൻസ് പോളിസി അയാളെടുത്തു. തുടർന്ന്, താനൊരു കാറപകടത്തിൽ കൊല്ലപ്പെട്ടുവെന്ന് ബന്ധപ്പെട്ടവരെയെല്ലാം ബോദ്ധ്യപ്പെടുത്താൻ അയാൾ തീരുമാനിച്ചു. അങ്ങനെയാകുമ്പോൾ, ഇൻഷുറൻസ് തുകമുഴുവൻ അയാളുടെ ഭാര്യയ്ക്കു കൈപ്പറ്റാമല്ലോ. തുടർന്ന്, എവിടെയെങ്കിലും അവർക്കു സുഖമായി ജീവിക്കാൻസാധിക്കും. ഈ അസ്പഷ്ടമായ ആശയം, പിന്നീടു വ്യക്തമായ പദ്ധതിയായിമാറി. സുകുമാരക്കുറുപ്പിന്റെ അളിയനും (ഒന്നാംപ്രതി) വിശ്വസ്തനായ ഡ്രൈവറും (രണ്ടാംപ്രതി) അബുദാബിയിലെ കമ്പനിയിലെ ഒരു പ്യൂണും ഇതിലെ പങ്കാളികളായി. തങ്ങളുടെ പദ്ധതി വിജയകരമായി നടപ്പിലാക്കുന്നതിനായി, ആലപ്പുഴ മെഡിക്കൽകോളജ് ലബോറട്ടറിയിൽനിന്ന് അവർ അല്പം 'ഈതർ' കൈക്കലാക്കി. 1984 ജനുവരിയിലെ ആദ്യയാഴ്ച, സുകുമാരക്കുറുപ്പും ഒന്നാംപ്രതിയും പ്യൂണിനോടൊപ്പം തിരുവനന്തപുരത്തെത്തി. ഗൂഢാലോചനക്കാർചേർന്ന് (സുകുമാരക്കുറുപ്പ്, ഒന്നും രണ്ടും പ്രതികൾ, പ്യൂൺ), ചെറിയനാടുള്ള സ്മിതഭവനിൽ (സുകുമാരക്കുറുപ്പിന്റെ ഭാര്യവീട്) ഒത്തുചേർന്ന്, പദ്ധതിനടപ്പിലാക്കാനുള്ള വിശദവിവരങ്ങൾ ചർച്ചചെയ്തു. 1984 ജനുവരി 21-ാം തീയതി അതിനുള്ള ദിവസമായി അവർ തിരഞ്ഞെടുത്തു.
മുൻകൂട്ടിത്തീരുമാനിച്ച ആ ദിവസം, അവർ നാലുപേരും കല്പകവാടിയിൽ (ആലപ്പുഴ ടൗണിന് 20 കി.മീ. തെക്കുഭാഗത്ത്, ദേശീയപാതയോടുചേർന്നുള്ള ഒരു ടൂറിസ്റ്റ് ഹോട്ടൽ) ഒത്തുചേർന്നു. സുകുമാരക്കുറുപ്പ്, തന്റെ അമ്പാസഡർ കാറിലാണ് (KLY 5959) അവിടെയെത്തിച്ചേർന്നത്. മറ്റുള്ളവർ ഒന്നാംപ്രതിയുടെ കാറിൽ (KLY7831) എത്തിച്ചേർന്നു. സുകുമാരക്കുറുപ്പ് ഒരുകാറിലും മറ്റുള്ളവർ മറ്റേക്കാറിലുമായി ദേശീയപാതയിലൂടെ തെക്കുഭാഗത്തേക്ക് യാത്രതിരിച്ചു. സുകുമാരക്കുറുപ്പിനോടു വലിപ്പസാദൃശ്യമുള്ള ആരെയെങ്കിലും കണ്ടെത്തുകയായിരുന്നു അവരുടെ ഉദ്ദേശ്യം. പക്ഷേ, 23 കിലോമീറ്ററിലധികം സഞ്ചരിച്ചിട്ടും (ഏകദേശം ഓച്ചിറ എന്ന സ്ഥലംവരെ) അങ്ങനെയൊരാളെക്കണ്ടെത്താൻ, അവർക്കു സാധിച്ചില്ല. തിരിച്ചുവരുന്നവഴി, കരുവാറ്റയെന്ന സ്ഥലത്തെത്തിയപ്പോൾ (ഓച്ചിറയിൽനിന്ന് ഏകദേശം 13 കിലോമീറ്റർ അകലെ) ഒരാൾ അവരുടെ കാറിനുനേരേ കൈകാണിച്ച് ലിഫ്റ്റ് അഭ്യർത്ഥിച്ചു. അത്, കൊല്ലപ്പെട്ട ചാക്കോയായിരുന്നു. വീട്ടിലേക്കുപോകാൻ ഒരു വാഹനം കാത്തുനില്ക്കുകയായിരുന്നു ചാക്കോ. അയാൾക്ക് സുകുമാരക്കുറുപ്പിന്റെയത്ര വലിപ്പമുണ്ടെന്നു തോന്നിയതിനാൽ, ഗൂഢാലോചനക്കാർ KLY 5959 എന്ന കാറിൽ ചാക്കോയ്ക്ക് ലിഫ്റ്റുനല്കി.
യാത്രതുടരവേ, ചാക്കോയ്ക്കു കുടിക്കാൻ എന്തോ നല്കിയെങ്കിലും അയാളതു നിരസിച്ചു. പക്ഷേ, നിരന്തരമായി നിർബന്ധിച്ച്, അവർ ചാക്കോയെക്കൊണ്ട് “ഈതർ’കലർത്തിയ ബ്രാണ്ടി കഴിപ്പിച്ചു. നിമിഷങ്ങൾക്കകംതന്നെ ഒന്നാംപ്രതി, ചാക്കോയുടെ കഴുത്ത് ഒരു ടവ്വൽകൊണ്ട് ബലമായി മുറുക്കുകയും കഴുത്തൊടിക്കുകയുംചെയ്തു.
പിന്നീടവർ “സ്മിതഭവനി’ലേക്കു യാത്രയായി. ചാക്കോയുടെ മൃതദേഹം, ഒരു മുറിയിലേക്കു മാറ്റിയശേഷം, അവർ സുകുമാരക്കുറുപ്പിന്റെ ഷർട്ടും ലുങ്കിയും ആ ശരീരത്തിൽ ധരിപ്പിച്ചു. തുടർന്ന്, മൃതദേഹം KLY 5959 കാറിന്റെ ഡിക്കിയിൽ സൂക്ഷിച്ച്, വടക്കുഭാഗത്തേക്ക് രണ്ടു കാറുകളിലായി യാത്രയാരംഭിച്ചു. കൊല്ലക്കടവ് എന്ന സ്ഥലത്തെത്തിയപ്പോൾ അവർ ചാക്കോയുടെ ശരീരമെടുത്ത്, KLY 7831 കാറിന്റെ ഡ്രൈവിങ് സീറ്റിലിരുത്തിയശേഷം, സമീപത്തെ നെൽവയലിലേക്ക് ആ കാർ തള്ളിവിട്ടു. അകത്തും പുറത്തും പെട്രോൾതളിച്ചിരുന്ന കാറിനു തീപിടിക്കുകകൂടെച്ചെയ്തതോടെ അവർ മറ്റേക്കാറിൽ (KLY 5959) കയറി സ്ഥലംവിട്ടു. ഇതിനിടെ ഒന്നും രണ്ടും പ്രതികൾക്കും കുറേ പൊള്ളലേറ്റിരുന്നു. പുകനിറഞ്ഞ ആ അന്തരീക്ഷത്തിൽനിന്ന് ഓടിരക്ഷപ്പെടുമ്പോൾ, താഴെവീണിരുന്ന ഗ്ലൗസെടുക്കാൻ അവർ ശ്രദ്ധിച്ചിരുന്നില്ല. അപ്പോൾ സമയം, ഏകദേശം പുലർച്ചെ മുന്നുമണിയോടടുത്തിരുന്നു.
പുലർച്ചെ, കത്തിക്കൊണ്ടിരിക്കുന്ന കാർകണ്ട്, സമീപവാസികൾ അതിനടുത്തേക്കോടിയെത്തി. കത്തുന്ന കാറിനുസമീപം ഒരു ഗ്ലൗസ് കിടക്കുന്നതു കണ്ടപ്പോൾത്തന്നെ, സംഭവം ഒരു കൊലപാതകമാകാമെന്ന് ആളുകൾ സംശയിച്ചു. അങ്ങനെ അവരിലൊരാൾ മാവേലിക്കര പോലീസ് സ്റ്റേഷനിലെത്തി FIR (ഫസ്റ്റ് ഇൻഫർമേഷൻ റിപ്പോർട്ട്) നല്കി.
പ്രധാനമായും രണ്ടു വാദഗതികളാണ് ഈക്കേസിലുണ്ടായിരുന്നത്—ഒന്നാമത്, “മൃതദേഹം സുകുമാരക്കുറുപ്പിന്റേതുതന്നെയാണെങ്കിൽ പ്രതികളെ ശിക്ഷിക്കാൻകഴിയില്ല’ എന്നതായിരുന്നു. ഈ വാദഗതിയെനേരിടാൻ, കൊലപാതകംനടന്നതിന്റെ പിറ്റേദിവസംതന്നെ സുകുമാരക്കുറുപ്പിനെ ജീവനോടെ കണ്ടവരുണ്ടെന്നതു മതിയാകുമായിരുന്നു. നിരവധി സാഹചര്യങ്ങൾ ചൂണ്ടിക്കാണിച്ച്, സംഭവത്തിനുശേഷവും സുകുമാരക്കുറുപ്പിനെ ജീവനോടെ രണ്ടുപേർ (സാക്ഷികൾ) കണ്ടിരുന്നെന്നുസ്ഥാപിക്കാൻ ഞങ്ങൾക്കു സാധിച്ചു.
'പ്രതികളെ ശിക്ഷിക്കണമെങ്കിൽ, കൊല്ലപ്പെട്ടത് തിരിച്ചറിയാൻകഴിയുന്ന ഒരാളായിരിക്കണമെന്ന് നിയമമനുശാസിക്കുന്നില്ല. കൊല്ലപ്പെട്ടത്, ഒരു മനുഷ്യനാണെന്നതുതന്നെ അധികമാണ്’–ഇങ്ങനെയൊരു പ്രമാണവാക്യംകൊണ്ടാണ്, രണ്ടാമത്തെ വാദഗതിയെ (കൊല്ലപ്പെട്ടതു ചാക്കോയാണെന്ന് ആ സമയത്തു സ്ഥിരീകരിക്കപ്പെട്ടിരുന്നില്ല) ഞങ്ങൾ നേരിട്ടത്.
എല്ലാ കൊലപാതകക്കേസുകളിലും കൊല്ലപ്പെട്ടയാളാരാണെന്നു പ്രോസിക്യൂഷൻ തെളിയിക്കണമെന്നത്, അഭേദ്യമായൊരു നിയമമല്ല. മൃതശരീരം തിരിച്ചറിയപ്പെടണമെന്നതിന് നീതിയുക്തമായ ഒഴിവുകൾവന്നേക്കാം. നരഹത്യയ്ക്കു പീനൽകോഡിൽപ്പറയുന്നത്, ”സ്വന്തം പ്രവൃത്തിയുടെ ഫലമായി ഒരു കൊലപാതകത്തിനുത്തരവാദിയാകുന്ന ആരും” (Who ever causes death by doing an act) എന്നാണ്. ഇതേകാര്യംതന്നെ കൊലക്കുറ്റത്തിനും അവിഭാജ്യഘടകമാണ്. പീനൽകോഡിന്റെ സെക്ഷൻ 46 ഇപ്രകാരം പറയുന്നു: “മരണമെന്നതു സൂചിപ്പിക്കുന്നത്, ഒരു മനുഷ്യജീവിയുടെ മരണമാണ്” (death denotes death of a human being). നരഹത്യയുമായി ബന്ധപ്പെട്ട കുറ്റകൃത്യങ്ങളിൽ, അതു കൊലപാതകത്തിലേക്കെത്തുന്നതായാലും ഇല്ലെങ്കിലും (amounting to murder or not) ഒരു മനുഷ്യന്റെ മരണം അനിവാര്യമാണ്. പക്ഷേ, അതാരെന്നു തിരിച്ചറിയാൻകഴിയുന്ന ഒരു മനുഷ്യജീവിതന്നെയാകണമെന്ന് പീനൽകോഡ് പറയുന്നില്ല. ഒരു കേസിൽ “അ’ ഒരു മനുഷ്യനെ കൊന്നുവെന്നതിന് വ്യക്തമായ തെളിവുണ്ടെങ്കിൽ, കൊല്ലപ്പെട്ടയാളെ തിരിച്ചറിയാൻകഴിഞ്ഞില്ലെങ്കിൽപ്പോലും “അ’ ശിക്ഷാർഹനാണ്.
പ്രതിക്കു നല്കിയിരിക്കുന്ന ശിക്ഷ ഞങ്ങൾ ശരിവച്ചു. പക്ഷേ, സുകുമാരക്കുറുപ്പിനെ അപ്പോഴും പിടിക്കാൻകഴിഞ്ഞിരുന്നില്ല. പോലീസ്‌വകുപ്പ് നിരന്തരമായി പരിശ്രമിക്കുകയും പലപദ്ധതികളും പരീക്ഷിക്കുകയുംചെയ്‌തെങ്കിലും തുടർന്നും രക്ഷപ്പെട്ടുനടക്കാൻ സുകുമാരക്കുറുപ്പിനു സാധിച്ചു. സുകുമാരക്കുറുപ്പ് മരിച്ചുപോയെന്നു വിശ്വസിക്കുന്നവരുണ്ട്. അങ്ങനെയല്ല, അയാൾ വേഷപ്രച്ഛന്നനായി പലസ്ഥലങ്ങളിൽ മാറിമാറിനടക്കുന്നുണ്ടെന്നു വിശ്വസിക്കുന്നവരുമുണ്ട്. ഈക്കേസിൽ പ്രതിയായതിനുശേഷം ഇന്നോളം ആരുമയാളെക്കണ്ടതായി രേഖപ്പെടുത്തിയിട്ടില്ല. ഇന്നുമൊരു കടങ്കഥയായിത്തുടരുന്ന അയാളെക്കുറിച്ച്, പത്രങ്ങൾ ഇടയ്‌ക്കൊക്കെ എഴുതാറുണ്ട്. അങ്ങനെ, കേരളത്തിലെ പോലീസന്വേഷണത്തിന്റെ ചരിത്രത്തിലെ ഏറ്റവും ദുരൂഹമായ ഈ ക്രൈംത്രില്ലർ കഥ ജനമനസ്സുകളിൽ മായാതെനില്ക്കുന്നു.
ഈക്കൊലപാതകത്തിൽ സുകുമാരക്കുറുപ്പിനെ സഹായിച്ച രണ്ടു സഹായികളെ പിന്നീടു പോലീസ് പിടികൂടി.[4] ഇവർ ജീവപര്യന്തംതടവിനു ശിക്ഷിക്കപ്പെട്ടു.
നിർമ്മാണം
ചിത്രത്തിന്റെ ഷൂട്ടിങ് 2020 ഒക്ടോബറിൽ ഒറ്റപ്പാലത്ത് ആരംഭിച്ചു. ദുൽഖർ സൽമാൻ പ്രൊഡക്ഷൻസിന്റെ ബാനറിൽ സെക്കന്റ് ഷോ എന്ന ചിത്രത്തിന് ശേഷം ശ്രീനാഥ് രാജേന്ദ്രനും ദുൽഖുർ സൽമാനും ഒന്നിക്കുന്ന ബിഗ് ബജറ്റ് ചിത്രമാണ് കുറുപ്പ്. സെക്കന്റ് ഷോയ്ക്കും കൂതറയ്ക്കും ശേഷം ശ്രീനാഥ് രാജേന്ദ്രൻ സംവിധാനം ചെയ്യുന്ന ചിത്രം കൂടിയാണിത്. കൂതറ പുറത്തിറങ്ങി അഞ്ച് വർഷമാവുമ്പോഴാണ് ശ്രീനാഥ് അടുത്ത പ്രൊജക്ടുമായി എത്തുന്നത്. അഞ്ച് വർഷത്തോളമായി താൻ ഈ പ്രോജക്ടിന് പിന്നാലെയാണെന്നു ശ്രീനാഥ് രാജേന്ദ്രൻ ഫേസ്ബുക്ക് പോസ്റ്റിലൂടെ പറഞ്ഞിരുന്നു. 1980കളിലെ ഗ്രാമാന്തരീക്ഷം പുനർസൃഷ്ടിക്കുന്ന ചിത്രത്തിലേക്ക് അഭിനേതാക്കളെ ക്ഷണിച്ചു കൊണ്ടുള്ള കാസ്റ്റിംഗ് കോൾ പുറത്തു വന്നിരുന്നു. 1984ൽ ജനുവരി മാസത്തിൽ നടന്ന ചാക്കോ വധക്കേസിലെ ഒന്നാം പ്രതിയാണ് സുകുമാരക്കുറുപ്പ്. ഇയാളുടെ ജീവിതം പശ്ചാത്തലമാക്കിയാണ് ചിത്രമൊരുക്കുന്നത്. കേരളം, അഹമ്മദാബാദ്, മുംബൈ, ദുബായ്, മംഗളൂരു, മൈസൂരു എന്നിവിടങ്ങളിലായി 105 ദിവസങ്ങൾ കൊണ്ടാണ് ഷൂട്ടിങ് പൂർത്തീകരിച്ചത്.
സംഗീതം
ഈ ചിത്രത്തിന്റെ സംഗീതം സംവിധാനം ചെയ്തിരിക്കുന്നത് സുഷിൻ ശ്യാമാണ്.
അവലംബം
വർഗ്ഗം:2021-ൽ പുറത്തിറങ്ങിയ മലയാളചലച്ചിത്രങ്ങൾ
ചെർപ്പുളശ്ശേരി അയ്യപ്പൻകാവ്
കേരളത്തിൽ പാലക്കാട് ജില്ലയിൽ ഒറ്റപ്പാലം താലൂക്കിൽ ചെർപ്പുളശ്ശേരി പട്ടണത്തിൽ സ്ഥിതിചെയ്യുന്ന പ്രസിദ്ധമായ ഒരു ഹൈന്ദവദേവാലയമാണ് ചെർപ്പുളശ്ശേരി അയ്യപ്പൻകാവ്. 'മലബാറിലെ ശബരിമല' എന്ന പേരിൽ പ്രസിദ്ധമായ ഈ ക്ഷേത്രത്തിലെ പ്രധാന പ്രതിഷ്ഠ പരബ്രഹ്മസ്വരൂപനായ അയ്യപ്പസ്വാമിയാണ്. കിരാതഭാവത്തിൽ പടിഞ്ഞാറോട്ട് ദർശനം. ആയിരത്തിലധികം വർഷം പഴക്കം ഈ ക്ഷേത്രത്തിനുണ്ടെന്ന് പറയപ്പെടുന്നു. ഉപദേവതകളായി പരമശിവൻ, മഹാഗണപതി, നാഗരാജാവ്, നവഗ്രഹങ്ങൾ, ബ്രഹ്മരക്ഷസ്സ് എന്നിവരും കുടികൊള്ളുന്നു. മലബാർ ദേവസ്വം ബോർഡിന്റെ കീഴിലാണ് ഈ മഹാക്ഷേത്രം.
ഐതിഹ്യം
ഇന്ന് ക്ഷേത്രമിരിയ്ക്കുന്ന സ്ഥലത്ത് നിരവധി ബ്രാഹ്മണകുടുംബങ്ങളുണ്ടായിരുന്നു. അവയിലൊന്നായിരുന്നു സ്ഥലനാമത്തിനുതന്നെ കാരണമായ ചെർപ്പുളശ്ശേരി മന. ഈ മനയിലെ കാരണവർക്ക് വിവാഹം കഴിഞ്ഞ് ഏറെക്കാലമായിട്ടും കുട്ടികളുണ്ടായില്ല. ഇതിൽ ഏറെ ദുഃഖിതനായ അദ്ദേഹം പെരുവനം ഗ്രാമത്തിലുള്ള പ്രസിദ്ധമായ തിരുവുള്ളക്കാവ് ധർമ്മശാസ്ത്രാക്ഷേത്രത്തിൽ പോയി ഭജനമിരുന്നു. വർഷങ്ങളോളം ഭജനമിരുന്ന് അവശാനായ അദ്ദേഹം നാട്ടിലേയ്ക്ക് മടങ്ങിപ്പോയി. അദ്ദേഹത്തിന്റെ ജന്മദിനത്തിന്റെ തലേന്നാണ് അദ്ദേഹം നാട്ടിലെത്തിയത്.
ജന്മദിനത്തിൽ പുലർച്ചെ എഴുന്നേറ്റ് പ്രഭാതകൃത്യങ്ങളെല്ലാം ചെയ്ത് നമ്പൂതിരി ഇല്ലത്ത് തിരിച്ചെത്തിയപ്പോൾ കണ്ടത് ഇല്ലത്തിന്റെ നടുമുറ്റത്ത് ഉയർന്നുനിൽക്കുന്ന ഒരു ചുരികയാണ് (അയ്യപ്പന്റെ ആയുധമാണ് ചുരിക). ഈ കാഴ്ച കണ്ടപാടേ അദ്ദേഹം ഓടിപ്പോയി ചുരിക തൊട്ടെങ്കിലും അത് അപ്പോൾതന്നെ താണുപോയി. പകരം സ്വയംഭൂവായി ശാസ്താവിഗ്രഹം ഉയർന്നുവരുന്നത് അദ്ദേഹം കണ്ടു. ഇതുകൂടി കണ്ടപ്പോൾ ആനന്ദാശ്രുക്കൾ പൊഴിച്ച നമ്പൂതിരി തേവാരത്തിന് നേദിയ്ക്കാൻ വച്ച അട ശാസ്താവിന് നേദിച്ചു. ഇന്നും അട തന്നെയാണ് ശാസ്താവിന് പ്രധാനനിവേദ്യം. ശാസ്താവിനെ ഭക്തിയോടുകൂടി ഭജിച്ച ചെർപ്പുളശ്ശേരി നമ്പൂതിരിയ്ക്ക് ഒടുവിൽ ഒരു ഉണ്ണി ജനിച്ചു. ആ ഉണ്ണിയും അച്ഛനെപ്പോലെ തികഞ്ഞ ഭക്തനായിത്തന്നെ ജീവിച്ചു. അച്ഛന്റെ മരണശേഷം ഉണ്ണി സദാ ശാസ്താഭജനയിൽ മുഴുകി ജീവിച്ചതിനാൽ അദ്ദേഹം വിവാഹം കഴിയ്ക്കാൻ പോലും മറന്നുപോകുകയും അങ്ങനെ ആ കുടുംബം അന്യം നിന്നുപോകുകയും ചെയ്തു. ഇല്ലത്തെ കാര്യസ്ഥനായിരുന്ന ഉമിക്കുന്ന് നായർ ആ ബ്രാഹ്മണാലയത്തെ ദേവാലയമാക്കി മാറ്റി. അങ്ങനെയാണ് ചെർപ്പുളശ്ശേരി അയ്യപ്പൻകാവ് ക്ഷേത്രം നിലവിൽ വന്നത്. ഇല്ലത്തെ നടുമുറ്റത്തെ മുല്ലത്തറ ശ്രീകോവിലായി; അടുക്കള തിടപ്പള്ളിയും. നായരുടെ ശ്രദ്ധയും ഭക്തിയും ക്ഷേത്രത്തെ വലിയ നിലയിലെത്തിച്ചു.
ചരിത്രം
പ്രാചീന നെടുങ്ങനാട് എന്നറിയപ്പെട്ട ഒറ്റപ്പാലം, പട്ടാമ്പി, ചെറുപ്പുളശ്ശേരി പ്രദേശങ്ങളടങ്ങിയ ചേരിക്കല് കൊടുങ്ങല്ലൂരിലെ ചേരന്മാരുടെ ഭരണകാലത്ത് (എ.ഡി. 9 മുതൽ 12 വരെയുള്ള നൂറ്റാണ്ടുകളിൽ) നെടുങ്ങാടി എന്ന സാമന്തരാണ് ഭരിച്ചിരുന്നത്. ചേരരുടെ മക്കളെന്ന് അവകാശപ്പെട്ട തിരുമുൽപ്പാടന്മാർ ഇവരിൽ നിന്നും അധികാരം കൈക്കലാക്കി. കാലക്രമേണ തിരുമുൽപ്പാടന്മാരിൽ ഒരു വിഭാഗം കർത്താക്കന്മാർ എന്ന പേരിൽ ചെറുപ്പുള്ളശ്ശേരി കേന്ദ്രമാക്കി ഭരണം തുടങ്ങി. ഉമിക്കുന്നത്ത് നായർ എന്ന ഒരു പ്രഭുവിൻറെ ഊരായ്മയിലുള്ള ഒരു കാവായിരുന്നു എന്ന് കൊട്ടിച്ചെഴുന്നള്ളത്ത് രേഖകൾ പറയുന്നു. എ.ഡി. പതിനഞ്ചാം നൂറ്റാണ്ടിൽ സാമൂതിരി നെടുങ്ങനാട് കീഴടക്കുമ്പോൾ കർത്താക്കന്മാരായിരുന്നു നെടുങ്ങാതിരി സ്ഥാനത്തുണ്ടായിരുന്നത്.
ക്ഷേത്രപരിസരവും മതിലകവും
ചെർപ്പുളശ്ശേരി പട്ടണത്തിന്റെ ഒത്ത നടുക്കായാണ് ക്ഷേത്രം സ്ഥിതിചെയ്യുന്നത്. പടിഞ്ഞാറോട്ടാണ് ക്ഷേത്രത്തിന്റെ ദർശനം. ചെർപ്പുളശ്ശേരി നഗരസഭ കാര്യാലയം, പോസ്റ്റ് ഓഫീസ്, നിരവധി കടകംബോളങ്ങൾ തുടങ്ങിയവ ക്ഷേത്രത്തെ ചുറ്റിപ്പറ്റിയാണ് പണിതിട്ടുള്ളത്. ക്ഷേത്രത്തിന്റെ തെക്കുഭാഗത്ത് വാഹനപാർക്കിങ് സൗകര്യമുണ്ട്. ക്ഷേത്രത്തിന്റെ തൊട്ടുമുന്നിൽ അതിവിശാലമായ ക്ഷേത്രക്കുളം പണിതിരിയ്ക്കുന്നു. ഉഗ്രമൂർത്തിയായ അയ്യപ്പസ്വാമിയുടെ ഉഗ്രത കുറയ്ക്കാനാണ് നടയ്ക്കുനേരെ കുളം കുഴിച്ചിരിയ്ക്കുന്നതെന്ന് വിശ്വസിച്ചുപോരുന്നു. കുളത്തിനും പടിഞ്ഞാറേ ഗോപുരത്തിനുമിടയിൽ അല്പം സ്ഥലമേയുള്ളൂ. ആ സ്ഥലത്ത് ക്ഷേത്രത്തിന്റെ തൊട്ടുമുന്നിലായി കല്യാണമണ്ഡപവും കാണാം. നിത്യേന ഇവിടെ ആയിരക്കണക്കിന് വിവാഹങ്ങൾ നടന്നുപോരുന്നുണ്ട്. വിവാഹം നടക്കുന്ന അപൂർവ്വം ശാസ്താസന്നിധികളിലൊന്നാണ് ചെർപ്പുളശ്ശേരിയിലേത്. മുഖ്യപ്രതിഷ്ഠ ഗൃഹസ്ഥഭാവത്തിലുള്ള ശാസ്താവായതുകൊണ്ടാണത്രേ ഇത്. പടിഞ്ഞാറേ നടയിൽ മുമ്പ് ഒരു ഇരുനില ഗോപുരമുണ്ടായിരുന്നു. ക്ഷേത്രത്തിൽ നടന്ന നവീകരണത്തെത്തുടർന്ന് ഇത് 2021-ൽ പൊളിച്ചുമാറ്റി. ഗോപുരത്തിനടുത്ത് ദേവസ്വം ഓഫീസുകൾ കാണാം. മലബാർ ദേവസ്വം ബോർഡിന് കീഴിലുള്ള ഒരു 'എ' ഗ്രേഡ് ദേവസ്വമാണ് ചെർപ്പുളശ്ശേരി ദേവസ്വം.
അകത്തുകടന്നാൽ, പടിഞ്ഞാറുഭാഗത്ത് പ്രത്യേകിച്ചൊന്നും കാണേണ്ടതില്ല. ഇവിടെ മുമ്പൊരു കൊടിമരമുണ്ടായിരുന്നു. തേക്കിൻതടിയിൽ തീർത്ത് ചെമ്പുമേഞ്ഞ ആ കൊടിമരം 2015-ൽ ഇവിടെനിന്ന് എടുത്തുമാറ്റിയിരുന്നു. 2021-ൽ ഇതിനുപകരം സ്വർണ്ണക്കൊടിമരം പ്രതിഷ്ഠിച്ചു. കൊടിമരത്തിനപ്പുറം വലിയ ബലിക്കല്ലുണ്ട്. മറ്റ് ക്ഷേത്രങ്ങളിലെ ബലിക്കല്ലുകളെക്കാൾ വലിപ്പം കുറവാണ് ഇതിന്. പ്രധാന പ്രതിഷ്ഠ തറനിരപ്പിൽത്തന്നെയായതുകൊണ്ടാണിത്. വടക്കുഭാഗത്ത് ക്ഷേത്രം വക ഊട്ടുപുരയുണ്ട്. വടക്കുകിഴക്കുഭാഗത്ത് നാഗരാജാവിന്റെയും നവഗ്രഹങ്ങളുടെയും ബ്രഹ്മരക്ഷസ്സിന്റെയും പ്രതിഷ്ഠകളുണ്ട്. നാഗരാജാവിന്റെ പ്രതിഷ്ഠ പതിവുപോലെ മേൽക്കൂരയില്ലാത്ത തറയിലാണ്. കൂടെ, നാഗയക്ഷിയും മറ്റ് പരിവാരങ്ങളുമുണ്ട്. നവഗ്രഹപ്രതിഷ്ഠയുള്ള അപൂർവ്വം ക്ഷേത്രങ്ങളിലൊന്നാണിത്. പതിവുപോലെ സൂര്യനെ നടുക്കുനിർത്തി ചുറ്റും മറ്റുള്ളവർ നിൽക്കുന്ന ഭാവത്തിലാണ് പ്രതിഷ്ഠ. സൂര്യന്റെ കിഴക്ക് ശുക്രനും തെക്കുകിഴക്ക് ചന്ദ്രനും തെക്ക് ചൊവ്വയും തെക്കുപടിഞ്ഞാറ് രാഹുവും പടിഞ്ഞാറ് ശനിയും വടക്കുപടിഞ്ഞാറ് കേതുവും വടക്ക് വ്യാഴവും വടക്കുകിഴക്ക് ബുധനും സ്ഥാനമുറപ്പിച്ചിരിയ്ക്കുന്നു. സൂര്യനും ബുധനും ശുക്രനും കിഴക്കോട്ടും ചൊവ്വയും രാഹുവും കേതുവും തെക്കോട്ടും ചന്ദ്രനും ശനിയും പടിഞ്ഞാറോട്ടും വ്യാഴം മാത്രം വടക്കോട്ടും ദർശനമായി കുടികൊള്ളുന്നു. ബ്രഹ്മരക്ഷസ്സിന്റെ സ്ഥാനവും മേൽക്കൂരയില്ലാത്ത തറയിലാണ്.
ക്ഷേത്രത്തിന്റെ തെക്കുഭാഗത്ത് വഴിപാട് കൗണ്ടറുകൾ സ്ഥിതിചെയ്യുന്നു. അടയാണ് ക്ഷേത്രത്തിലെ പ്രധാന വഴിപാട്. കൂടാതെ നീരാജനം, എള്ളുപായസം തുടങ്ങിയവയും വിശേഷമാണ്. ഇതിനടുത്താണ് ശിവനെയും ഗണപതിയെയും പ്രതിഷ്ഠിച്ചിരിയ്ക്കുന്ന കൊച്ചുശ്രീകോവിൽ സ്ഥിതിചെയ്യുന്നത്. ഒരേ പീഠത്തിൽ കിഴക്കോട്ട് ദർശനമായാണ് ശിവനും പുത്രനായ ഗണപതിയും പ്രതിഷ്ഠിയ്ക്കപ്പെട്ടിരിയ്ക്കുന്നത്. വളരെ ചെറിയൊരു ശിവലിംഗമാണ് ഇവിടെയുള്ളത്. ഒരടി മാത്രമേ ഉയരമുള്ളൂ. ഗണപതിവിഗ്രഹം സാധാരണ ക്ഷേത്രങ്ങളിലേതുപോലെത്തന്നെയാണ്. രണ്ടടി ഉയരം വരും. വിഘ്നേശ്വരപ്രീതിയ്ക്കായി നിത്യേന ഇവിടെ ഗണപതിഹോമവും ശിവന് നിത്യേന ധാരയും പതിവുണ്ട്.
ശ്രീകോവിൽ
ചതുരാകൃതിയിൽ തീർത്ത വളരെ ചെറിയൊരു ശ്രീകോവിലാണ് ഈ ക്ഷേത്രത്തിലേത്. കരിങ്കല്ലിൽ തീർത്ത ഈ ശ്രീകോവിലിന് ഏകദേശം അമ്പതടി ചുറ്റളവേ കാണൂ. ശ്രീകോവിലിനകത്ത് ഒരു മുറിയേയുള്ളൂ. അതാണ് വിഗ്രഹം പ്രതിഷ്ഠിച്ച ഗർഭഗൃഹം. ഒരടിയോളം ഉയരം വരുന്ന ശിവലിംഗരൂപത്തിലുള്ള വിഗ്രഹത്തിൽ പടിഞ്ഞാറോട്ട് ദർശനമായി ശ്രീ അയ്യപ്പസ്വാമി വാഴുന്നു. പ്രഭ എന്ന ഭാര്യയോടും സത്യകൻ എന്ന മകനോടും കൂടി നിൽക്കുന്ന, കിരാതഭാവത്തിലുള്ള ശാസ്താവായാണ് സങ്കല്പം. സ്വയംഭൂവിഗ്രഹമായതിനാൽ ഇതിൽ ചെത്തിമിനുക്കലുകളൊന്നും തന്നെ നടത്തിയിട്ടില്ല. വിഗ്രഹത്തിൽ ചാർത്താൻ സ്വരൂപത്തോടുകൂടിയ ഒരു ഗോളകയുമുണ്ട്. അമ്പും വില്ലും പിടിച്ചുനിൽക്കുന്ന അയ്യപ്പസ്വാമിയുടെ രൂപമാണ് ഇതിന്. അങ്ങനെ, വിശ്വപ്രകൃതിയുടെ മൂലതേജസ്സിനെ മുഴുവൻ ആവാഹിച്ചുകൊണ്ട് അയ്യപ്പസ്വാമി, ചെർപ്പുളശ്ശേരി ശ്രീലകത്ത് വാഴുന്നു.
റഫറൻസ്
എസ്. രാജേന്ദു, നെടുങ്ങനാട് ചരിത്രം പ്രാചീന കാലം മുതൽ എ.ഡി. 1860 വരെ, പെരിന്തൽമണ്ണ, 2012 കൊട്ടിച്ചെഴുന്നള്ളത്ത്, കോഴിക്കോട്, 1909 കെ.വി.കൃഷ്ണ അയ്യർ, സാമോറിൻസ് ഓഫ് കാലിക്കറ്റ, കോഴിക്കോട്, 1936 ലോഗൻ, മലബാർ
കീടഭോജി
പ്രാണികളെ ആഹരിക്കുന്ന മാംസഭുക്കുകളായസസ്യങ്ങളെയും ജന്തുക്കളെയും കീടഭോജി (Insectivore) എന്നുപറയുന്നു. പ്രചാരത്തിലുള്ള മറ്റൊരു വാക്കാണ് എന്റമോഫേജ്(Entomophage). പ്രാണീകളെ ഭക്ഷിക്കുന്ന ആളുകളെയും അങ്ങനെ വിളിക്കാം.
അവലംബം
വർഗ്ഗം:മാംസഭുക്ക്
പ്രോട്ടോസെററ്റോപ്സ്
ശരീര ഘടന
ഏകദേശം 6 അടി നീളം ഉണ്ടായിരുന്ന ഇവയ്ക്ക് 180 കിലോ ആണ് ഭാരം കണക്കാക്കിയിട്ടുള്ളത്. അസ്ഥിയുടെ അവരണമായ ഫ്രിൽ സ്പെസിമെൻ അനുസരിച്ചു മാറ്റങ്ങൾ ഈ വർഗ്ഗത്തിൽ കാണുന്നു.
ആഹാര രീതി
തത്തകളുടെ പോലെയുള്ള ഒരു ചുണ്ടായിരുന്നു ഇവയ്ക്ക്. മറ്റു സെറാടോപിയ ദിനോസറുകളെ പോലെ സസ്യഭോജി ആയ ഇവ ഇതുപയോഗിച്ച് ഇവ കോൻ, പൈൻ എന്നി സസ്യങ്ങൾ ആയിരിക്കണം ഭക്ഷിച്ചിട്ടുണ്ടാവുക എന്ന് കരുതപ്പെടുന്നു.
കുടുംബം
സെറാടോപിയ എന്ന കുടുംബത്തിൽ പെട്ട ദിനോസർ ആണ്. നാലു കാലിൽ സഞ്ചരിച്ചിരുന്ന സസ്യഭോജികൾ ആയിരുന്നു ഇവ.
പുറത്തേക്കുള്ള കണ്ണികൾ
വർഗ്ഗം:സെറാടോപ്‌സിയാ വർഗ്ഗം:ഏഷ്യൻ ദിനോസറുകൾ വർഗ്ഗം:ക്രിറ്റേഷ്യസ് കാലത്തെ ദിനോസറുകൾ
ബസാൾട്
ഒരു ആഗ്നേയശിലയാണ് ബസാൾട്ട് Basalt. അതായത് മാഗ്മ തണുത്തുണ്ടാകുന്ന ശില. ഭൂമിയുടെ ബാഹ്യഭാഗത്ത് ഈ ശില രൂപം കൊള്ളുന്നതിനാൽ ബാഹ്യജാത ആഗ്നേയശിലയിൽ ഇത് ഉൾപ്പെടും. ഇന്ത്യയിൽ ഡെക്കാൺ പീഠഭൂമിയിൽ ഇത് കാണപ്പെടുന്നു. ഈ ശില പൊടിഞ്ഞാണ് കറുത്ത പരുത്തി മണ്ണ് രൂപം കൊള്ളുന്നത്.
അവലംബം
വർഗ്ഗം:ഭൂഗർഭശാസ്ത്രം
തലച്ചാർന്നവർ
750 വർഷക്കാലം കോഴിക്കോട് ആസ്ഥാനമാക്കി മലബാറിൻറെ തെക്കൻ ഭാഗങ്ങൾ ഭരിച്ചിരുന്ന സാമൂതിരിമാരുടെ ഭരണകാലത്തെ ഒരു ഔദ്യോഗിക പദവി. കോഴിക്കോട് നഗരത്തിൻറെ ഭരണം നടത്തിയിരുന്ന ഉദ്യോഗസ്ഥനെയാണ് തലച്ചാർന്നവർ എന്ന് വിശേഷിപ്പിച്ചിരുന്നത്.ഇന്നത്തെ മേയർക്ക് തുല്യമായ പദവി.
വർഗ്ഗം:മലബാർ വർഗ്ഗം:പദവികൾ
ജൈന സസ്യാഹാര രീതി
ജൈനമതവുമായി ബന്ധപ്പെട്ട് നിലനിൽക്കുന്ന സസ്യാഹാര രീതിയാണ് ജൈന സസ്യാഹാര രീതി. ഈ ആഹാരരീതിയിൽ ആഹാരം പാകം ചെയ്യുമ്പോൾ സവാള, വെളുത്തുള്ളി, ഉരുളക്കിഴങ്ങ്, വഴുതന എന്നിവ ഉപയോഗിക്കില്ല. മീൻ, മാംസം, മുട്ട മുതലായ ആഹാരങ്ങളെ അഹിംസാ സിദ്ധാന്തത്തിനെ അടിസ്ഥാനമാക്കിയാണ് ജൈനമതം എതിർക്കുന്നത്.
വർഗ്ഗം:മതപരമായ ആഹാര രീതി വർഗ്ഗം:സസ്യാഹാര രീതി
കാമനായ്ക്കൻ പാളൈയം
തമിഴ്‌നാട്ടിലെ തിരുപ്പൂർ ജില്ലയിൽ സ്ഥിതിചെയ്യുന്ന 17 പഞ്ചായത്തുകളിൽ ഒന്നാണ് കാമനായകൻ പാലയം (തൃതീയ) പനോരമ. 2016 ഫെബ്രുവരി 24 ന് ഇത് ഒരു വിലപേശലായി പ്രഖ്യാപിച്ചു. കോയമ്പത്തൂർ ജില്ലയ്ക്കും തിരുപ്പൂർ ജില്ലയ്ക്കുമിടയിലാണ് ഇത് സ്ഥിതിചെയ്യുന്നത്. ആകെ 15 വാർഡുകളുണ്ട്. വടക്കൻ സംസ്ഥാനങ്ങളായ ബീഹാർ, ഉത്തർപ്രദേശ്, മധ്യപ്രദേശ്, ഒറീസ എന്നിവിടങ്ങളിൽ അയ്യായിരത്തോളം ആളുകൾ കരണായക്കഞ്ചയിൽ താമസിക്കുന്നു. കാമനായകൺലയത്തിന് ചുറ്റും 15 ഓളം ഫാക്ടറികളുണ്ട്.
പെയർക്കാരനം
കാമത്തിനായുള്ള മോഹമാണ് കാമമെന്ന് അവർ പറയുന്നു. വിജയനഗര ഭരണകാലത്ത് പാലയക്കരന്മാർ തങ്ങളുടെ ആധിപത്യം നിലനിർത്തിയിരുന്ന സ്ഥലത്ത് മഹായനായകർ കുടിച്ചതിനാൽ ഇത് കാമ-വീര-നായകൻ-പാലയം എന്നറിയപ്പെട്ടു. ഈ പേര് പിന്നീട് പമാനയം എന്ന് പുനർനാമകരണം ചെയ്തു. എന്നിരുന്നാലും, ഈ സ്ഥലത്തിന്റെ മുഴുവൻ പേര് കാമ നായകനായ പാലയം എന്നാണ്
കാമനായകൻ പാളൈയം ജംഗ്ഷൽ
നാല് വഴികളുള്ള ജംഗ്ഷനാണ് കാമനായകൻ പാലയം ജംഗ്ഷൻ. ദിവസവും ആയിരക്കണക്കിന് വാഹനങ്ങൾ ഓടിക്കുന്ന ഏറ്റവും പ്രധാനപ്പെട്ട റോഡാണ് ഈ റോഡ്. കാമനായകൻ പാലയം വഴി പല്ലടം വരെ അവിനാസിയിലേക്ക് ഒരു റോഡ്, കാമനായകൻ പാലയം മുതൽ പൊള്ളാച്ചി വരെ ഒരു റോഡ്, കാമനായകന്ന പാലയം മുതൽ അന്നൂർ റോഡ് വരെ. അതുകൊണ്ടാണ് നൽ‌റൂട്ടിലെ ഗതാഗതം കാലാകാലങ്ങളിൽ ഇടയ്ക്കിടെ ഉണ്ടാകുന്നത്. ഇത് ഇപ്പോൾ ഒരു ശതാബ്ദി നഗരമായി രൂപാന്തരപ്പെട്ടു എന്നത് ശ്രദ്ധേയമാണ്.
ഹൈലൈറ്റുകൾ
ഈ പ്രദേശത്തെ ഒരു പ്രത്യേക സ്ഥലമാണ് കാമനായകൻ പാലയം അർത്ഥനരേശ്വര ക്ഷേത്രം. മറിയമ്മൻ, വാടുക്ക പാലയം മാഗാലയംമാൻ ക്ഷേത്രങ്ങളും പ്രത്യേകമാണ്. ഗണപതിയുടെ പ്രതിമയായ പ്രശസ്തമായ കാമനായക പാലയം പട്ടണത്തിലെ ഏറ്റവും പുരാതന വേപ്പിലകളിൽ ഒന്നാണ്.
പോലീസ് സ്റ്റേഷൻ
ബ്രിട്ടീഷ് ഭരണകാലത്ത് എലിസബത്ത് മഹാറാണി രാജ്ഞിയാണ് കാമനായകൻ പാലയം പോലീസ് സ്റ്റേഷൻ തുറന്നത്. 15.05.1926 നാണ് ഈ പോലീസ് സ്റ്റേഷൻ തുറന്നത്. ഇപ്പോൾ 93 വർഷമായി. തമിഴ്‌നാട് പോലീസിന്റെ ചരിത്രത്തിലെ ഏറ്റവും പഴക്കം ചെന്ന പോലീസ് സ്റ്റേഷനാണ് കാമനായകൻ പാലയം പോലീസ് സ്റ്റേഷൻ.
സവിശേഷതകൾ
ഒരു പോലീസ് സ്റ്റേഷൻ ഉണ്ട്. കൂടുതൽ തിയേറ്ററുകളുണ്ട്. നാല് റോഡുകൾ, ഒരു വാരാന്ത്യ മാർക്കറ്റ്, ഒരു മുന്നറിയിപ്പ് വിളക്ക്, ഒരു ഷോപ്പിംഗ് സ്ട്രീറ്റ്, ഒരു സൂപ്പർ മാർക്കറ്റ്, ബാങ്കുകൾ എന്നിവയും ഇവിടെയുണ്ട്. നഗരത്തിലെ 98-ാമത്തെ ഏറ്റവും പഴയ പ്രതിവാര വിപണിയാണ് ഈ പ്രതിവാര വിപണി. ബ്രിട്ടീഷ് ഭരണത്തിൻ കീഴിലാണ് ഈ പ്രതിവാര വിപണി സൃഷ്ടിക്കപ്പെട്ടത്.
ഡൗൻ പഞ്ചായത്ത്
കൗൺസിൽ 83 തെരുവുകളെയും 15 കൗൺസിലർമാരെയും തിരഞ്ഞെടുക്കുന്നു. ബറോക്ക് സർക്കാരിന്റെ ഭരണ ആസ്ഥാനമായ പല്ലടം യൂണിയൻ കൗൺസിലിലേക്ക് ഇവ അയയ്ക്കുന്നു.
ജനസംഖ്യാശാസ്‌ത്രം
2001 ലെ സെൻസസ് പ്രകാരം ജനസംഖ്യ 12,378 ആയിരുന്നു. ജനസംഖ്യയുടെ 53% പുരുഷന്മാരും 47 ശതമാനം സ്ത്രീകളുമാണ്.
ഗതാഗതം, വാർത്താവിനിമയം
തിരുപ്പൂർ 28 കിലോമീറ്റർ റെയിൽ‌വേ സ്റ്റേഷനും 38 കിലോമീറ്റർ കോയമ്പത്തൂർ അന്താരാഷ്ട്ര വിമാനത്താവളവുമുണ്ട്. പൊള്ളാച്ചി, തൃശ്ശൂർ, ഗുരുവായൂർ, പല്ലടം, തിരുപ്പൂർ,ഗോപിചെട്ടി പാലയം,കൂനൂർ, കോയമ്പത്തൂർ, ബാംഗ്ലൂർ, ധർമ്മപുരി,ഹൊസൂർ, ഉദുമലൈ, ഈറോഡ്, സേലം, സിറ്റി ബസുകൾ എന്നിവിടങ്ങളിൽ നിന്ന് ബസ് സർവീസ് ലഭ്യമാണ്. തിരുപ്പൂർ - പൊള്ളാച്ചി റൂട്ടിൽ ഓരോ 5 മിനിറ്റിലും ഒരു ബസ് സർവീസ് ഉണ്ട്. പ്രത്യേക ദിവസങ്ങളിൽ പഴനി, അനൈമലൈ, തിരുവണ്ണാമലൈ എന്ന പ്രത്യേക ബസ് ഉണ്ട്.
രാഷ്ട്രീയം
ജില്ല രണ്ട് ജില്ലകൾക്കിടയിലായതിനാൽ, പല്ലഡാം നിയമസഭാ മണ്ഡലത്തിന്റെ 50 ശതമാനവും സുലൂർ നിയമസഭാ മണ്ഡലത്തിന്റെ 50 ശതമാനവും വോട്ടുചെയ്യുന്നു.
പഞ്ചായത്തുകൾ കാമനായകൻ പാലയം
കുമരപലയമ് നിന്നുള്ള സുബ്രഹ്മണ്യം
റഫ്ലീസിയേസീ
തെക്കുകിഴക്കൻ ഏഷ്യയുടേയും കിഴക്കൻ ഏഷ്യയുടേയും ഉഷ്ണമേഖലാ വനങ്ങളിൽ കണ്ടെത്തിയ റഫ്ലേഷ്യ അർനോൾഡി പോലെയുള്ള അപൂർവ  പരാന്നഭോജികൾ സസ്യങ്ങൾ ഉൾപ്പെടുന്ന സസ്യകുടുംബമാണ് റഫ്ലീസിയേസീ (Rafflesiaceae). ഏറ്റവും വലിയ പൂക്കൾ ഉണ്ടാകുന്ന സ്പീഷിസാണ് റഫ്ലേഷ്യ അർനോൾഡി. മിക്ക സസ്യങ്ങളും കാണ്ഡങ്ങളോ, ഇലകളോ, വേരുകളോ,  പ്രകാശസംശ്ലേഷണ കലകളോ ഇല്ലാത്ത പരാദസസ്യങ്ങളാണ്. വെള്ളത്തിനും പോഷകങ്ങൾക്കും വേണ്ടി പൂർണ്ണമായും ആതിഥേയസസ്യങ്ങളെ ആശ്രയിക്കുന്നവയാണ് ഇത്തരം സസ്യങ്ങൾ.
പൂക്കൾ
ഈ കുടുംബത്തിലം സസ്യങ്ങളുടെ പൂക്കൾക്ക് അവയുടെ പരാഗപ്രാണികളെ ആകർഷിക്കുന്നതിനാവശ്യമായ ജീർണ്ണിച്ചശവങ്ങളുടെ മണവും, നിറവും, രൂപവും ഉണ്ട്. അതുകൊണ്ടുതന്നെ ഇത്തരം പൂക്കളെ ശവം പൂക്കൾ എന്നർത്ഥം വരുന്ന "corpse flowers" എന്നും വിളിക്കാറുണ്ട്. 10 സെന്റീമീറ്റർ മുതൽ ഒരു മീറ്ററിൽ കൂടുതൽ വലിപ്പം വരുന്ന ഈ പൂക്കളുടെ ദളവിദളഭാഗത്തോട് ചേർന്ന് ഒരു പിഞ്ഞാണത്തിന്റെ ആകൃതിയിൽ ഒരു ഭാഗമുണ്ട്. ഇവ ഏകലിംഗസസ്യങ്ങളാണ്.
പുറത്തേക്കുള്ള കണ്ണികൾ
വർഗ്ഗം:മാൽപീഗൈൽസ് കുടുംബങ്ങൾ
സാധാരണ നീർനായ
നഞ്ഞിരിക്കുമ്പോൾ പരസ്പരം ഒട്ടിപിടിക്കുന്ന മാർദ്ദവം ഇല്ലാത്ത ഇരുണ്ട തവിട്ടു രോമങ്ങൾ നിറങ്ങസാധാരണ നീർനായ്ക്കളെ വേഗത്തിൽ തിരിച്ചറിയാൻ കഴിയും. അടിവശം ഇളം ചാരനിറമായ ഇവയുടെ ചുണ്ടിലും മൂക്കിലും പലപ്പോഴും പുള്ളികൾ കാണാം. ഇവ ഇന്ത്യയിൽ സാധാരണമല്ല.
വലിപ്പം
ശരീരത്തിന്റെ മൊത്തം നീളം 60-80 സെ മീ. തൂക്കം 7-11 കിലൊ.
കാണപ്പെടുന്ന സ്ഥലം
ഇന്ത്യയുടെ കിഴക്കു തെക്കു ഭാഗങ്ങളിലും ഹിമാലയത്തിലുള്ള നദികളിലും അരുവികളും. ഏറ്റവും നന്നായി കാണാവുന്നത് കോർബെറ് നാഷണൽ പാർക്ക്
വർഗ്ഗം:നീർനായകൾ
സായുധ സേന പതാക ദിനം
ലഘുചിത്രം|Armed forces flag day badge ഇന്ത്യൻ രാഷ്ട്രത്തിനുവേണ്ടി ജീവൻ ത്യജിച്ച ധീര രക്തസാക്ഷികളോടുള്ള ആദരവ് അർപ്പിക്കുന്നതിനായാണ് സായുധ സേന പതാക ദിനം അഥവാ ഇന്ത്യൻ പതാക ദിനം ആചരിക്കുന്നത്. 1949 മുതൽ എല്ലാ വർഷവും ഡിസംബർ ഏഴിനാണ് പതാക ദിനം ആചരിക്കുന്നത്. ഇന്ത്യൻ സേനയുടെ, വിമുക്ത ഭടൻമാർ, സൈനികരുടെ വിധവകൾ തുടങ്ങിയവരുടെ ക്ഷേമത്തിനായി ഇന്നേ ദിവസം ധനശേഖരണവും നടത്തുന്നു.
ചരിത്രം
ഇന്ത്യ സ്വാതന്ത്ര്യം നേടിയ ഉടനെ, പ്രതിരോധ സേനയുടെ ക്ഷേമത്തിനുവേണ്ടി സാമ്പത്തിക സംവരണം ആവശ്യമായി വന്നിരുന്നു. 1949 ഓഗസ്റ്റ് 28 ന് പ്രതിരോധ മന്ത്രിസഭയുടെ കീഴിൽ ഒരു കമ്മിറ്റി രൂപീകരിച്ചുകൊണ്ട് ഒരോ വർഷവും ഡിസംബർ 7 ന് പതാക ദിനമായി ആചരിക്കാൻ തീരുമാനിച്ചു. ഒരു പതാക ദിനം ആചരിക്കുന്നതിനു പിന്നിലുള്ള ആശയം പൊതുജനങ്ങൾക്ക് ചെറിയ പതാകയുടെ മാതൃകകൾ വിതരണം ചെയ്യുകയും അതിലൂടെ നടത്തുന്ന പ്രവർത്തനങ്ങളിലൂടെ സംഭാവനകൾ ശേഖരിക്കുക എന്നതുമായിരുന്നു. രാജ്യത്തിനു വേണ്ടി പോരാടുന്ന സായുധ സേനയിലെ കുടുംബാംഗങ്ങളെയും ആശ്രിതരെയും സംരക്ഷിക്കാനുള്ള ഇന്ത്യയുടെ സാധാരണ ജനങ്ങളുടെ ഒരു ഉത്തരവാദിത്തമായാണ് അത് പരിഗണിക്കപ്പെടുന്നത്.
അന്നത്തെ ഇന്ത്യൻ പ്രധാനമന്ത്രിയായിരുന്ന ജവഹർലാൽ നെഹ്രു 1954 ഡിസംബർ 7 ന് ഇങ്ങനെ പറഞ്ഞു:
പ്രാധാന്യവും ഉദ്ദേശ്യവും
പ്രധാനമായും മൂന്ന് അടിസ്ഥാന ആവശ്യങ്ങൾക്കായി പതാക ദിനം ആചരിക്കുന്നത്.
പതാകകൾ വിതരണം ചെയ്തുകൊണ്ട് സായുധ സേനാ പതാക ദിനാചരണത്തിന്റെ അനുസ്മരണവും ഫണ്ടുകളുടെ ശേഖരണവും നടത്തുന്നു.
പതാക ദിനത്തിൽ ഇന്ത്യൻ സേനയുടെ മൂന്നു വിഭാഗങ്ങളായ ഇന്ത്യൻ കരസേന, ഇന്ത്യൻ വ്യോമസേന, ഇന്ത്യൻ നാവികസേന സംയുക്തമായി ദേശീയ സുരക്ഷ ഉറപ്പുവരുത്തുന്നതിനായുള്ള വിവിധ പരിപാടികൾ, നാടകങ്ങൾ, മറ്റ് വിനോദ പരിപാടികൾ എന്നിവ സംഘടിപ്പിക്കുന്നു. രാജ്യത്ത് ഉടനീളം മൂന്നു സേവനങ്ങളെ പ്രതിനിധീകരിക്കുന്ന ചുവന്ന, ആഴത്തിലുള്ള നീല, ഇളം നീല നിറങ്ങളിലുള്ള ചെറിയ പതാകകളും, കാർ പതാകകളും കൊടുത്ത് തിരികെ സംഭാവനകൾ സ്വീകരിക്കുന്നു.
പതാക ദിനം ഫണ്ട്
1949 ൽ പ്രതിരോധ മന്ത്രിയുടെ സമിതിയാണ് ആദ്യത്തെ പതാക ദിന ഫണ്ട് സജ്ജമാക്കിയത്. 1993 ൽ പ്രതിരോധ മന്ത്രാലയം ബന്ധപ്പെട്ട ഒരു ക്ഷേമ ഫണ്ടുകൾ ഒരു സായുധ സേന പതാക ദിനം ഫണ്ടിലേയ്ക്ക് കൂട്ടിച്ചേർത്തു. ആ ഫണ്ടുകളിൽ,
കുറിപ്പുകൾ
വർഗ്ഗം:ഇന്ത്യയിലെ വിശേഷദിനങ്ങൾ വർഗ്ഗം:ഇന്ത്യൻ സേന വർഗ്ഗം:Pages with unreviewed translations
ചുവപ്പൻ കുറുനരി
കുന്നുകളിലും മരുഭുമികളിലും വടക്കേഇന്ത്യയുടെ സമതലങ്ങളുടെ ചില ഭാഗങ്ങളിലും സാധാരണ കാണപ്പെടുന്ന കുറുനരിയാണിത്, വലിപ്പത്തിലും നിറത്തിലും ഇവാ മാറ്റിനങ്ങളിൽ നിന്നും വ്യത്യസ്‍തമാണ്. ഇന്ത്യയിൽ കാണുന്ന മൂന്ന് ഉപജാതികൽനിന്നും കുറുക്കനിൽനിന്നും, അറ്റത്തു വെളുപ്പു നിറമുള്ള വാൽ ചെവിക്കു പിന്നിലെ കറുത്ത പാടുകൾ എന്നിവയിലൂടെ പെട്ടെന്ന് തിരിച്ചറിയാം. പ്രത്യേക ചുവപ്പു നിറമുള്ള ഇവയുടെ ശരീരത്തിന്റെ അടിവശത്തു ശൈത്യകാലത്തു കട്ടിയുള്ള രോമങ്ങൾ ഇട തിങ്ങിനില്കും. ചെവികൾ വലുതും അരികിൽ വെളുത്ത രോമങ്ങളുള്ളവയുമാണ്.
വലിപ്പം
ശരീരത്തിന്റെ മൊത്തം നീളം: 46-70 സെ.മീ. തൂക്കം: 2-4 കിലൊ
ആവസവും കാണപ്പെടുന്നതും
ഹിമാലയത്തിൽ ജമ്മുകശ്മീർ മുതൽ സിക്കിം വേറെ വരെ, രാജസ്ഥാനിലെ വരണ്ടസ്ഥലങ്ങളും മരുപ്രദേശങ്ങളും സ്ഥലങ്ങൾ, ഗുജറാത്തിലെ കച്ച്.
അവലംബം
വർഗ്ഗം:കുറുക്കന്മാർ
പ്ലാറ്റിസെററ്റോപ്സ്
ഫോസിൽ
തലക്ക് പിൻ ഭാഗത്തായി അസ്ഥിയുടെ ആവരണം ആയ ഫ്രിൽ ഉണ്ടായിരുന്നു.
ആഹാര രീതി
തത്തകളുടെ പോലെയുള്ള ഒരു ചുണ്ടായിരുന്നു ഇവയ്ക്ക്. മറ്റു സെറാടോപിയ ദിനോസറുകളെ പോലെ സസ്യഭോജി ആയ ഇവ ഇതുപയോഗിച്ച് ഇവ കോൻ, പൈൻ എന്നി സസ്യങ്ങൾ ആയിരിക്കണം ഭക്ഷിച്ചിട്ടുണ്ടാവുക എന്ന് കരുതപ്പെടുന്നു.
കുടുംബം
സെറാടോപിയ എന്ന കുടുംബത്തിൽ പെട്ട ദിനോസർ ആണ്. നാലു കാലിൽ സഞ്ചരിച്ചിരുന്ന സസ്യഭോജികൾ ആയിരുന്നു ഇവ.
മിഷനറി പൊസിഷൻ
മിഷനറി പൊസിഷൻ അല്ലെങ്കിൽ മാൻ -ഓൺ-ടോപ്പ് പൊസിഷൻ എന്നത് ഒരു സെക്‌സ് പൊസിഷനാണ്. അതിൽ പൊതുവെ ഒരു സ്ത്രീ അവളുടെ പുറകിൽ കിടക്കുന്നു. ഒരു പുരുഷൻ അവളുടെ മുകളിൽ കിടന്ന് അവർ പരസ്പരം അഭിമുഖീകരിച്ച് യോനിയിൽ ലൈംഗിക ബന്ധത്തിൽ ഏർപ്പെടുന്നു. ഗുദ ലൈംഗികത പോലുള്ള മറ്റ് ലൈംഗിക പ്രവർത്തനങ്ങൾക്കും ഈ സ്ഥാനം ഉപയോഗിക്കാം. ഇത് സാധാരണയായി ഭിന്നലിംഗ ലൈംഗിക പ്രവർത്തനങ്ങളുമായി ബന്ധപ്പെട്ടിരിക്കുന്നു. എന്നാൽ സ്വവർഗ ദമ്പതികളും ഇത് ഉപയോഗിക്കുന്നു.
മിഷനറി സ്ഥാനം ഏറ്റവും സാധാരണമായ ലൈംഗിക സ്ഥാനമാണ്. എന്നാൽ സാർവത്രികമായി ഏറ്റവും ഇഷ്ടപ്പെട്ട ഒന്നായി ഇത് കണക്കാക്കപ്പെടുന്നില്ല. ഇതിൽ ലൈംഗിക തുളച്ചുകയറൽ അല്ലെങ്കിൽ നോൺ-പെനെട്രേറ്റീവ് സെക്‌സ് (ഉദാഹരണത്തിന്, ഇന്റർക്രറൽ സെക്‌സ് ) ഉൾപ്പെട്ടേക്കാം. കൂടാതെ അതിന്റെ പെനൈൽ-യോനി വശം വെൻട്രോ-വെൻട്രൽ (ഫ്രണ്ട്-ടു-ഫ്രണ്ട്) പ്രത്യുൽപാദന പ്രവർത്തനത്തിന്റെ ഒരു ഉദാഹരണമാണ്. പൊസിഷനിലെ വ്യതിയാനങ്ങൾ വിവിധ അളവിലുള്ള ക്ലൈറ്റോറൽ ഉത്തേജനം, നുഴഞ്ഞുകയറ്റത്തിന്റെ ആഴം, സ്ത്രീയുടെ ഭാഗത്തുനിന്ന് പങ്കാളിത്തം, രതിമൂർച്ഛയുടെ സാധ്യതയും വേഗതയും അനുവദിക്കുന്നു.
ധാരാളമായ ത്വക്ക്-ചർമ്മ സമ്പർക്കം, പരസ്പരം കണ്ണുകളിലേക്ക് നോക്കാനും പരസ്പരം ചുംബിക്കാനും തഴുകാനുമുള്ള അവസരങ്ങളുടെ റൊമാന്റിക് വശങ്ങൾ ആസ്വദിക്കുന്ന ദമ്പതികൾ പലപ്പോഴും മിഷനറി സ്ഥാനം തിരഞ്ഞെടുക്കുന്നു. ഈ സ്ഥാനം പ്രത്യുൽപാദനത്തിനുള്ള നല്ല സ്ഥാനമാണെന്നും വിശ്വസിക്കപ്പെടുന്നു. ലൈംഗിക പ്രവർത്തന സമയത്ത്, ഇടുപ്പ് ത്രസ്റ്റിംഗിന്റെ താളവും ആഴവും നിയന്ത്രിക്കാൻ മിഷനറി സ്ഥാനം പുരുഷനെ അനുവദിക്കുന്നു. ഇടുപ്പ് ചലിപ്പിച്ചോ കാലുകൾ കട്ടിലിന് നേരെ തള്ളിയോ അല്ലെങ്കിൽ അവളുടെ കൈകളോ കാലുകളോ ഉപയോഗിച്ച് അവനെ അടുത്തേക്ക് ഞെക്കിയോ സ്ത്രീക്ക് അവനെതിരെ തള്ളാനും സാധ്യമാണ്. ഗർഭാവസ്ഥയുടെ അവസാന ഘട്ടങ്ങളിലോ അല്ലെങ്കിൽ സ്ത്രീക്ക് താളത്തിലും നുഴഞ്ഞുകയറ്റത്തിന്റെ ആഴത്തിലും കൂടുതൽ നിയന്ത്രണം വേണമെന്ന് ആഗ്രഹിക്കുമ്പോൾ ഈ സ്ഥാനം അത്ര അനുയോജ്യമല്ല. വർഗ്ഗം:ലൈംഗികത വർഗ്ഗം:ലൈംഗിക സ്ഥാനങ്ങൾ
മെർലിൻ വോസ് സാവന്റ്
ഒരു അമേരിക്കൻ മാസിക കോളമിസ്റ്റ്, രചയിതാവ്, ലക്ചറർ, നാടകകൃത്ത് എന്നിവ ആണ് മെർലിൻ വോസ് സാവന്റ് (Marilyn vos Savant) (/ˌvɒs səˈvɑːnt/;ജനനം ഓഗസ്റ്റ് 11, 1946). പ്രസിദ്ധമായ ഗിന്നസ് ബുക്ക് ഓഫ് റെക്കോർഡ്സിൽ പ്രസിദ്ധീകരണ വിഭാഗത്തിൽ നിന്നും വിരമിച്ച അവർ ഏറ്റവും ഉയർന്ന റെക്കോർഡ് ഇൻറലിജൻസ് ക്വാഷിയന്റ് (IQ) ആയിട്ടാണ് പട്ടികയിൽ ഇടംപിടിച്ചിരിക്കുന്നത്. 1986 മുതൽ, അവർ "ആസ്ക് മർലിൻ", പരേഡ് മാഗസിൻ, സൺഡേ കോളം എന്നിവയിൽ എഴുതിയിട്ടുണ്ട്. അവിടെ അവർ വിവിധ വിഷയങ്ങളെക്കുറിച്ച് ചോദ്യങ്ങൾ ചോദിക്കുകയും ചോദ്യങ്ങൾക്ക് ഉത്തരം നൽകുകയും ചെയ്യുന്നു. 1990-ൽ മോണ്ടി ഹാൾ പ്രശ്നത്തിന്റെ ഒരു ചർച്ചയിൽ അവർ ശരിയായി ഉത്തരം നൽകിയിരുന്നു.
ബാഹ്യ ലിങ്കുകൾ
വർഗ്ഗം:അമേരിക്കൻ കോളമിസ്റ്റ് വർഗ്ഗം:1946-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ വനിതാ എഴുത്തുകാർ
ഹരിഗോപാൽ ബാൽ
ഇന്ത്യയിലെ ബ്രിട്ടീഷ് ഭരണത്തിനെതിരായ വിപ്ലവ പ്രവർത്തനങ്ങളിൽ പങ്കാളിയായ ഒരു ബംഗാളി വിപ്ലവകാരിയാണ് ഹരിഗോപാൽ ബാൽ അഥവാ ബൗൾ (ബംഗാളി: হরিগোপাল বল). ടെഗ്ര എന്ന പേരിലാണ് അറിയപ്പെടുന്നത്.ചിറ്റഗോങ്ങ് സായുധ ആക്രമണ സേനയിലെ നായകൻ, ലോക്നാഥ് ബാൽ അദ്ദേഹത്തിന്റെ മൂത്ത സഹോദരനാണ്.
ബംഗ്ലാദേശിലെ ചിറ്റഗോങ്ങിലെ കനുഗോപാര എന്ന ഗ്രാമത്തിലാണ് ഹരിഗോപാൽ ബാൽ ജനിച്ചത്. പിതാവ് പ്രാൺ കൃഷ്ണ ബാൽ ആയിരുന്നു. ഹരിഗോപാൽ ബാൽ വിപ്ലവകാരികളുമായി ചേർന്ന് 1915 ഏപ്രിൽ 18 ന് ചിറ്റഗോംഗ് ആയുധപ്പുര ആക്രമണത്തിൽ പങ്കെടുത്തു.സംഭവത്തിന് ശേഷം സഹോദരൻ ലോകനാഥിനൊപ്പം രക്ഷപ്പെട്ടു. നാലു ദിവസത്തിനു ശേഷം, ചിറ്റഗോംഗിനടുത്തുള്ള ജലാലാബാദ് ഹില്ലിൽ ബ്രിട്ടീഷ് സേനക്കെതിരെയുള്ള യുദ്ധത്തിൽ വെടിയേറ്റു വീണതിനെ തുടർന്ന് 1930 ഏപ്രിൽ 22 ന് അദ്ദേഹം അന്തരിച്ചു.
ചലച്ചിത്രത്തിലെ അനുകരണങ്ങൾ
ഡോക്ടർ ബേഡാബ്രതാ പെയിൻ സംവിധാനം ചെയ്ത് 2012 ഒക്ടോബറിൽ പുറത്തിറങ്ങിയ ചിറ്റഗോംഗ് എന്ന ചിത്രത്തിൽ ചിറ്റഗോംഗ് ആയുധപ്പുര ആക്രമണത്തിൽ ഹരിഗോപാൽ ബാലിന്റെ പങ്ക് വിശദീകരിച്ചിട്ടുണ്ട്. മനോജ് ബാജ്പായ് മുഖ്യ നടൻ ആയിരുന്നു. സൂര്യ സെന്നിന്റെ വേഷമാണ് അവതരിപ്പിച്ചത്.
2010 ൽ പുറത്തിറങ്ങിയ ഖേലേൻ ഹം ജീ ജാൻ സേ എന്ന ബോളിവുഡ് ചിത്രത്തിൽ 'ടെഗ്ര' എന്ന പേരിൽ ഹരിഗോപാൽ ബാലിനെ അവതരിപ്പിച്ച നടൻ നിതിൻ പ്രഭാതായിരുന്നു. അഭിഷേക് ബച്ചനാണ് ഇതിലെ സൂര്യ സെന്നിന്റെ വേഷം കൈകാര്യം ചെയ്തിരിക്കുന്നത്.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:ഇന്ത്യൻ സ്വാതന്ത്ര്യ സമര തിരുത്തൽ യജ്ഞം 2018 വർഗ്ഗം:ബംഗാളികൾ വർഗ്ഗം:1930-ൽ മരിച്ചവർ വർഗ്ഗം:ഏപ്രിൽ 22-ന് മരിച്ചവർ വർഗ്ഗം:കൊല ചെയ്യപ്പെട്ട ഇന്ത്യാക്കാർ
ത്രീ ഫിഗേഴ്സ് ഇൻ എ റൂം(പെയ്ന്റിങ്)
ബ്രിട്ടീഷ് കലാകാരനായ ഫ്രാൻസിസ് ബേക്കൻ 1964-ൽ വരച്ച മൂന്ന് ഓയിൽ പെയ്ന്റിങുകളാണ് ത്രീ ഫിഗേഴ്സ് ഇൻ എ റൂം.
വർഗ്ഗം:ചിത്രങ്ങൾ
ലാമ്പ് (സോഫ്റ്റ്‌വെയർ പ്ലാറ്റ്ഫോം)
പുറത്തേക്കുള്ള കണ്ണികൾ
വർഗ്ഗം:ലിനക്സ് വർഗ്ഗം:പി.എച്ച്.പി. വർഗ്ഗം:വെബ് സോഫ്റ്റ്വെയറുകൾ
2020 ലെ ചൈന - ഇന്ത്യ ഏറ്റുമുട്ടൽ
2020 ചൈന-ഇന്ത്യ ഏറ്റുമുട്ടലുകൾ ചൈനയും ഇന്ത്യയും തമ്മിലുള്ള സൈനിക നിലപാടിന്റെ ഭാഗമാണ്. 2020 മേയ് 5 മുതൽ ചൈന-ഇന്ത്യൻ സൈനികർ ചൈന-ഇന്ത്യൻ അതിർത്തിയിലെ സ്ഥലങ്ങളിൽ ആക്രമണാത്മക നടപടികളിലും മുഖാമുഖങ്ങളിലും ഏറ്റുമുട്ടലുകളിലും ഏർപ്പെട്ടിരുന്നു. 2020 ജൂൺ 16 ന്‌ നടത്തിയ പോരാട്ടത്തിൽ 20 ഇന്ത്യൻ സൈനികർ (ഒരു ഉദ്യോഗസ്ഥൻ ഉൾപ്പെടെ) മരിച്ചു.ഇതുവരെ 43 ചൈനീസ് സൈനികർ മരണമടഞ്ഞിട്ടുണ്ടെന്നും (ഒരു ഉദ്യോഗസ്ഥന്റെ മരണം ഉൾപ്പെടെ)നിരവധി സൈനികർക്ക് പരിക്കേറ്റതായും ഇന്ത്യൻ മാധ്യമ വൃത്തങ്ങൾ അവകാശപ്പെട്ടിട്ടുണ്ട്. ലഡാക്കിലെ പാങ്കോംഗ് തടാകത്തിനും സിക്കിമിലെ നാഥു ലാ ചുരത്തിനും സമീപമാണ് സംഭവങ്ങൾ. കൂടാതെ കിഴക്കൻ ലഡാക്കിലെ സ്ഥലങ്ങളിൽ1962 ലെ ചൈന-ഇന്ത്യൻ യുദ്ധത്തിൽ തുടരുന്ന യഥാർത്ഥ നിയന്ത്രണ രേഖയ്ക്കൊപ്പം (എൽ‌എസി) യുദ്ധസമാനമായ അന്തരീക്ഷമാണ് നടക്കുന്നത്.ഗാൽവാൻ നദീതടത്തിലാണ് ഏറ്റവും പുതിയസംഭവം. ഇന്ത്യൻ പ്രദേശത്തിനുള്ളിൽ ഇന്ത്യയുടെ റോഡ് നിർമ്മാണത്തെ ചൈനീസ് സൈന്യം എതിർത്തു..
അതിനിടയിൽ അടിസ്ഥാന സൗകര്യ വികസനം പൂർത്തിയാക്കുന്നതിനായി 12,000 ത്തോളം അധിക തൊഴിലാളികളെ ഈ മേഖലയിലേക്ക് മാറ്റാൻ ഇന്ത്യ തീരുമാനിച്ചു. 1,600 തൊഴിലാളികളുള്ള ആദ്യ ട്രെയിൻ 2020 ജൂൺ 14 ന് ജാർഖണ്ഡിൽ നിന്ന് ഉദംപൂരിലേക്ക് പുറപ്പെട്ടു. ചൈന-ഇന്ത്യൻ അതിർത്തിയിലെ ഇന്ത്യയുടെ ബോർഡർ റോഡ്‌സ് ഓർഗനൈസേഷനെ സഹായിക്കാൻ അവർ എവിടെ നിന്ന് പോകും. ലഡാക്കിലെ ഡാർബുക്ക്-ഷ്യോക്-ഡിബിഒ റോഡ് ഇൻഫ്രാസ്ട്രക്ചർ പ്രോജക്ടിന് മറുപടിയായി ചൈനയുടെ ഭാഗത്തുനിന്നുള്ള മുൻകൂർ നടപടികളുടെ ഫലമായിട്ടാണ് ഈ നിലപാട് ഉണ്ടായതെന്ന് വിദഗ്ദ്ധർ പറയുന്നു.തർക്കത്തിലുള്ള ഈ അതിർത്തി പ്രദേശങ്ങളിൽ വിപുലമായ ചൈനീസ് അടിസ്ഥാന വികസനവും നടക്കുന്നുണ്ട്..
2019 ഓഗസ്റ്റിലെ ഇന്ത്യൻ സർക്കാറിന്റെ ജമ്മു കശ്മീരിലെ പദവിയും വിഭജനവും ചൈനക്കാരെ പ്രകോപിപ്പിച്ചിട്ടുണ്ട്.. എന്നിരുന്നാലും സമാധാനപരമായ നയതന്ത്രത്തിലൂടെ നിലവിലുള്ള സാഹചര്യം പരിഹരിക്കുന്നതിന് ആവശ്യമായ ഉഭയകക്ഷി സംവിധാനങ്ങളുണ്ടെന്ന് ഇന്ത്യയും ചൈനയും വാദിച്ചു.15 ജൂൺ ഗൽവാൻ വാലി ഏറ്റുമുട്ടലിൽ തുടർന്ന് ചൈനീസ് ഉൽപ്പന്നങ്ങൾ ബഹിഷ്കരിക്കാനുള്ള പ്രചരണത്തിലും നിരവധി ഇന്ത്യൻ സർക്കാർ ഉദ്യോഗസ്ഥർ അതിർത്തി സംഘർഷങ്ങൾ ഇന്ത്യയും ചൈനയും തമ്മിലുള്ള വ്യാപാരബന്ധത്തെ  ബാധിക്കില്ലെന്നു പറഞ്ഞു.
പശ്ചാത്തലം
ചൈനയും ഇന്ത്യയും തമ്മിലുള്ള അതിർത്തികൾ ഇരുപത് വ്യത്യസ്ത സ്ഥലങ്ങളിൽ തർക്കത്തിലാണ്. 1980 മുതൽ ഈ അതിർത്തി പ്രശ്‌നങ്ങളുമായി ബന്ധപ്പെട്ട് ഇരുരാജ്യങ്ങളും തമ്മിൽ 20 ലധികം ചർച്ചകൾ നടന്നിട്ടുണ്ട്. 2010 നും 2014 നും ഇടയിൽ നടന്ന അതിർത്തി സംഭവങ്ങളിൽ 1 മുതൽ 2 ശതമാനം വരെ മാത്രമേ ഏതെങ്കിലും തരത്തിലുള്ള വിവരങ്ങൾ മാധ്യമങ്ങൾ ലഭിച്ചിട്ടുള്ളൂവെന്ന് ഒരു ഒബ്സർവർ റിസർച്ച് ഫൗണ്ടേഷന്റെ (ORF) പഠനം ചൂണ്ടിക്കാണിക്കുന്നു. പീപ്പിൾസ് ലിബറേഷൻ ആർമിയുടെ 660 യഥാർത്ഥ നിയന്ത്രണ രേഖാ  ലംഘനങ്ങളും 108 വ്യോമാക്രമണങ്ങളും 2019 ൽ ഇന്ത്യ റിപ്പോർട്ട് ചെയ്തു.ഇത് 2018 ലെ സംഭവങ്ങളുടെ എണ്ണത്തേക്കാൾ വളരെ കൂടുതലാണ്. "യഥാർത്ഥ നിയന്ത്രണ രേഖയുടെ ഇന്ത്യൻ പതിപ്പിനെ ചിത്രീകരിക്കുന്ന മാപ്പ് പൊതുവായി ലഭ്യമല്ല.കൂടാതെ സർ‌വേ ഓഫ് ഇന്ത്യ മാപ്പുകൾ മാത്രമാണ് ഇന്ത്യൻ അതിർത്തിയുടെ ഒൗദ്യോഗിക തെളിവ്. യഥാർത്ഥ നിയന്ത്രണ രേഖയുടെ ചൈനീസ് പതിപ്പ് കൂടുതലും ലഡാക്ക് മേഖലയിലേക്കാണ് അവകാശംപ്പെടുന്നത്.എന്നാൽ വടക്കുകിഴക്കൻ ഇന്ത്യയിൽ അരുണാചൽ പ്രദേശിനുവേണ്ടിയും  ചൈന അവകാശമുന്നയിക്കുന്നുണ്ട്.. In 2013 ചൈനീസ് പട്രോളിംഗിന്റെ ഏരിയ നിഷേധം മൂലം ഇന്ത്യക്ക് 640 കിലോമീറ്റർ നഷ്ടമായെന്ന് 2013 ൽ ഇന്ത്യൻ നയതന്ത്രജ്ഞൻ ശ്യാം ശരൺ അവകാശപ്പെട്ടു. ചൈനീസ് കടന്നുകയറ്റംമൂലം ഇന്ത്യൻ പ്രദേശത്തിന്റെ നഷ്ടം സംബന്ധിച്ച അവകാശവാദങ്ങൾ അദ്ദേഹം പിന്നീട് പിൻവലിച്ചു.  തർക്കങ്ങളും ഏറ്റുമുട്ടലുകളും വ്യത്യസ്ത നിലപാടുകളും ഉണ്ടായിരുന്നിട്ടും 50 വർഷത്തിലേറെയായി അതിർത്തിയിൽ ഇരു രാജ്യങ്ങളും തമ്മിൽ ഒരു വെടിവയ്പ്പ് പോലും നടത്തിയിട്ടില്ല. ചൈനീസ് പാരാമൗണ്ട് നേതാവ് സി ജിൻപിങ്ങിന്റെ 2014 സെപ്റ്റംബറിൽ ദില്ലി സന്ദർശന വേളയിൽ ഇന്ത്യൻ പ്രധാനമന്ത്രി നരേന്ദ്ര മോദി അതിർത്തി സംബന്ധിച്ച ചോദ്യം ചർച്ച ചെയ്യുകയും പരിഹാരം ആവശ്യപ്പെടുകയും ചെയ്തു.അതിർത്തി പ്രശ്‌നങ്ങളുടെ വ്യക്തത ഇരുരാജ്യങ്ങളെയും ഞങ്ങളുടെ ബന്ധങ്ങളുടെ സാധ്യതകൾ മനസ്സിലാക്കാൻ സഹായിക്കുമെന്നും മോദി വാദിച്ചു. എന്നിരുന്നാലും, 2017ൽ ഡോക്ലാമിൽവെച്ച് ചൈനയും ഇന്ത്യയും 73 ദിവസം നീണ്ടുനിന്ന  ഒരു വലിയ ഏറ്റുമുട്ടലിൽ ഏർപ്പെട്ടു. ടിബറ്റൻ പീഠഭൂമിയിൽ ചൈനയുടെ സൈനിക സാന്നിധ്യം വർദ്ധിപ്പിച്ച് ടൈപ്പ് 15 ടാങ്കുകൾ, ഹാർബിൻ Z-20 ഹെലികോപ്റ്ററുകൾ, സി‌എ‌ജി വിംഗ് ലൂംഗ് II യു‌എ‌വികൾ, പി‌സി‌എൽ -181 സ്വയം പ്രവർത്തിപ്പിക്കുന്ന ഹോവിറ്റ്‌സറുകൾ എന്നിവ കൊണ്ടുവന്നു. ലഡാക്കിലെ പാങ്കോങ്‌സോയിൽ നിന്ന് 200 കിലോമീറ്റർ (124 മൈൽ) അകലെയുള്ള എൻഗാരി ഗുൻസ വിമാനത്താവളത്തിൽ ചൈന പുതിയ ഷെൻയാങ് ജെ -16, ജെ -11 യുദ്ധവിമാനങ്ങൾ സ്ഥാപിച്ചു..
കാരണങ്ങൾ
ചൈനയും ഇന്ത്യയും തമ്മിലുള്ള ഏറ്റുമുട്ടലുകൾക്ക് ഒന്നിലധികം കാരണങ്ങൾ ചൂണ്ടിക്കാണിക്കപ്പെടുന്നു. ലഡാക്കിലെ ഇന്ത്യൻ ഇൻഫ്രാസ്ട്രക്ചർ വികസിപ്പിക്കുന്നതിനുള്ള ചൈനയുടെ പ്രതികരണമാണിതെന്ന് മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി പ്രൊഫസർ ടെയ്‌ലർ ഫ്രേവൽ പറഞ്ഞു.പ്രത്യേകിച്ച് ഡാർബുക്ക്-ഷ്യോക്ക്-ഡിബിഒ റോഡ്.ചൈനീസ് സമ്പദ്‌വ്യവസ്ഥയെയും അന്താരാഷ്ട്ര പ്രശസ്തിയെയും തകർത്ത കോവിഡ് -19 പകർച്ചവ്യാധികൾക്കിടയിൽ ഇത് ചൈനയ്ക്ക് കരുത്തേകുന്നതാണെന്നും അദ്ദേഹം കൂട്ടിച്ചേർത്തു. [ചൈനയ്ക്കുള്ളിലെ ആഭ്യന്തര പ്രശ്‌നങ്ങളും ചൈനയിൽ കോവിഡ് -19 ന് മേൽ അന്താരാഷ്ട്ര സമ്മർദ്ദം ചെലുത്തുന്നതുമൂലം അതിർത്തി പ്രശ്‌നങ്ങൾ ചൈന ഉയർത്തുകയാണെന്ന് ടിബറ്റൻ-ഗവൺമെന്റ് നാടകടത്തിയ മുൻ പ്രസിഡന്റ് ലോബ്‌സാങ് സംഗേ പറഞ്ഞു.
അവലംബം
വർഗ്ഗം:ഇന്ത്യ-ചൈന ബന്ധം വർഗ്ഗം:സ്വതന്ത്ര ഇന്ത്യ വർഗ്ഗം:ഇന്ത്യ-ചൈന അതിർത്തി വർഗ്ഗം:ഇന്ത്യയുടെ ഭൂമിശാസ്ത്രം വർഗ്ഗം:അതിർത്തിരേഖകൾ
ഫിഷ്‌പ്ലേറ്റ്
ഫിഷ്-പ്ലേറ്റ്
റെയിൽവേ സാങ്കേതിക ഭാഷ അനുസരിച്ച് ഫിഷ്-പ്ലേറ്റ് എന്നത് ഒരു പ്രത്യേക ​ഇനം കൂട്ടിച്ചേർക്കലിനെ (Joint) സൂച്പ്പിക്കുന്നു.സാധാരണ ഗതിയിൽ റെയിൽപ്പാളങ്ങളെ ട്രാക്കിൽ ഉറപ്പിക്കുന്നതിനായി ഈ സാങ്കേതിക വിദ്യ ഉപയോഗിച്ചുവരുന്നു.ഫിഷ്-പ്ലേറ്റ് എന്നത് രണ്ട് റെയിൽപ്പാളങ്ങളെ പരസ്പരം ബന്ധിപ്പിച്ചുകൊണ്ട്  പാളങ്ങളുടെ വശങ്ങളിൽ ബോൾട്ട് ചെയ്ത് ബന്ധ്പ്പിച്ച  ഒരു ലോഹ പ്ലേറ്റും ഏതാനും ലോഹ  ബോൾട്ടുകളും ചേർന്നതണ്.ബോൾട്ടുകൾ ഉപയോഗിച്ച്മുറുക്കുമ്പോൾ  ലോഹ പ്ലേറ്റിന്റെ മുകളിലെയും താഴത്തെയും മൂലകൾ റെയിലുകൾക്ക് ഉള്ളിലേക്ക് കടന്നിരിക്കും.റെയിൽപ്പാളങ്ങളുടെ നിരപ്പ്-ഇടമുറിയാതെയുള്ള വൈദ്യുത് പ്രവാഹം എന്നിവ ഉറപ്പിക്കുന്നതിനായി ചില സാഹചര്യങ്ങളിൽ ചെമ്പുകൊണ്ടോ നിക്കൽ-അലുമിനിയം  ലോഹസങ്കരങ്ങൾ കൊണ്ടോ ഉണ്ടാക്കിയ പ്ലേറ്റുകളും ഉപയോഗിക്കാറുണ്ട്.
വർഗ്ഗം:റെയിൽ ഗതാഗതം
കെമിക്കൽസ് ആൻഡ് ഫെർട്ടിലൈസേഴ്സ് മന്ത്രാലയം
ഇന്ത്യയിലെ കെമിക്കൽസ് ആൻഡ് ഫെർട്ടിലൈസേഴ്സ് മന്ത്രാലയം മൂന്ന് വകുപ്പുകളുടെ ഭരണപരമായ അധികാരമുള്ള ഫെഡറൽ മന്ത്രാലയമാണ്:-
കെമിക്കൽസ് ആൻഡ് വളം വകുപ്പ്
കെമിക്കൽസ് ആൻഡ് പെട്രോകെമിക്കൽസ് വകുപ്പ്, 1989 ഡിസംബർ വരെ വ്യവസായ മന്ത്രാലയത്തിന് കീഴിലായിരുന്നു, പിന്നിട് അത് പെട്രോളിയം, കെമിക്കൽസ് മന്ത്രാലയത്തിന് കീഴിലായി. 1991 ജൂൺ 5-ന് കെമിക്കൽസ് ആൻഡ് ഫെർട്ടിലൈസേഴ്സ് മന്ത്രാലയത്തിലേക്ക് മാറ്റി.
രാസവസ്തുക്കൾ, പെട്രോകെമിക്കൽസ്, ഫാർമസ്യൂട്ടിക്കൽ വ്യവസായ മേഖലയുടെ ആസൂത്രണം, വികസനം, നിയന്ത്രണങ്ങൾ എന്നിവയുടെ ചുമതല ഡിപ്പാർട്ട്‌മെന്റിൽ നിക്ഷിപ്തമാണ്:
വകുപ്പിന് കീഴിൽ വിവിധ വിഭാഗങ്ങളുണ്ട്.
പ്രധാനമായത്:
പ്രധാനമന്ത്രി ഭാരതീയ ജനൗഷധി പരിയോജന
'പ്രധാനമന്ത്രി ഭാരതീയ ജനൗഷധി പരിയോജന കേന്ദ്രം' എന്നറിയപ്പെടുന്ന പ്രത്യേക കേന്ദ്രങ്ങളിലൂടെ സാധാരണക്കാർക്ക് താങ്ങാവുന്ന വിലയിൽ ഗുണമേന്മയുള്ള മരുന്നുകൾ ലഭ്യമാക്കുന്നതിനായി ഇന്ത്യാ ഗവൺമെന്റിന്റെ ഫാർമസ്യൂട്ടിക്കൽസ് വകുപ്പ് ആരംഭിച്ച ഒരു കാമ്പെയ്‌നാണ് "പ്രധാൻ മന്ത്രി ഭാരതീയ ജനൗഷധി പരിയോജന (PMBJP)". ജനറിക് മരുന്നുകൾ ലഭ്യമാക്കുന്നതിനായി പ്രധാനമന്ത്രി ഭാരതീയ ജനൗഷധി പരിയോജന കേന്ദ്രം (പിഎംബിജെപികെ) രൂപീകരിച്ചു, അവ കുറഞ്ഞ വിലയിൽ ലഭ്യമാണ്, എന്നാൽ വിലയേറിയ ബ്രാൻഡഡ് മരുന്നുകൾക്ക് തുല്യമായ ഗുണമേന്മയും ഫലപ്രാപ്തിയും ഉണ്ട്. പ്രധാനമന്ത്രി ഭാരതീയ ജനൗഷധി പരിയോജന കേന്ദ്രത്തിലൂടെ ജനറിക് മരുന്നുകളുടെ സംഭരണവും വിതരണവും വിപണനവും ഏകോപിപ്പിക്കുന്നതിനായി എല്ലാ സിപിഎസ്‌യുകളുടെയും പിന്തുണയോടെ, ഇന്ത്യൻ ഗവൺമെന്റിന്റെ ഫാർമസ്യൂട്ടിക്കൽസ് വകുപ്പിന് കീഴിൽ ബിപിപിഐ (ബ്യൂറോ ഓഫ് ഫാർമ പബ്ലിക് സെക്ടർ അണ്ടർടേക്കിംഗ്സ് ഓഫ് ഇന്ത്യ) സ്ഥാപിച്ചു.
അറ്റാച്ച്ഡ് ഓഫീസുകൾ
NPPA ഇന്ത്യൻ സർക്കാരിന്റെ ഒരു സംഘടനയാണ്. നിയന്ത്രിത ബൾക്ക് മരുന്നുകളുടേയും ഫോർമുലേഷനുകളുടേയും വിലകൾ നിശ്ചയിക്കുന്നതിനും/പരിഷ്‌കരിക്കുന്നതിനും, 1995-ലെ ഡ്രഗ്‌സ് (വില നിയന്ത്രണ) ഉത്തരവിന് കീഴിൽ, രാജ്യത്ത് മരുന്നുകളുടെ വിലയും ലഭ്യതയും നടപ്പിലാക്കുന്നതിനും മറ്റുമായി സ്ഥാപിച്ചതാണ് ഇത്. നിയന്ത്രിത മരുന്നുകൾക്കായി നിർമ്മാതാക്കൾ അമിതമായി ഈടാക്കുന്ന തുക ഉപഭോക്താക്കളിൽ നിന്ന് ഈടാക്കാനുള്ള ചുമതലയും സംഘടനയെ ഏൽപ്പിച്ചിട്ടുണ്ട്. നിയന്ത്രണവിധേയമായ മരുന്നുകളുടെ ന്യായമായ തലത്തിൽ നിലനിർത്തുന്നതിന് അവയുടെ വിലയും ഇത് നിരീക്ഷിക്കുന്നു.
സ്വയംഭരണ സ്ഥാപനങ്ങൾ
ഇന്ന് CIPET ന് നിരവധി കാമ്പസുകൾ ഉണ്ട്
ഡിസൈൻ, CAD/CAM/CAE, ടൂളിംഗ് & മോൾഡ് മാനുഫാക്ചറിംഗ്, പ്ലാസ്റ്റിക് പ്രോസസ്സിംഗ്, ടെസ്റ്റിംഗ്, ഗുണനിലവാര നിയന്ത്രണം എന്നീ മേഖലകളിൽ ഏകീകൃത അടിസ്ഥാന സൗകര്യങ്ങളുള്ള, ഇന്ത്യയിലും വിദേശത്തുമുള്ള വ്യവസായങ്ങളിലേക്ക് ATR സേവനങ്ങൾ വഴി സംഭാവന ചെയ്യുന്നു.
ഡിസൈൻ, CAD/CAM/CAE എന്നീ മേഖലകളിൽ സൗകര്യങ്ങൾ പ്രദാനം ചെയ്യുന്ന "ARSTPS (അഡ്വാൻസ് റിസർച്ച് സ്കൂൾ ഫോർ ടെക്നോളജി ആൻഡ് പ്രൊഡക്റ്റ് സിമുലേഷൻ)" എന്ന പേരിൽ ഒരു വകുപ്പും CIPET ചെന്നൈ ആരംഭിച്ചു. ഇത് CAD/CAM.A-യ്ക്ക് ഒരു ME ഡിഗ്രി പ്രോഗ്രാമും നൽകുന്നു.
റഫറൻസുകൾ
വർഗ്ഗം:ഭാരതസർക്കാരിന്റെ മന്ത്രാലയങ്ങൾ
കരിങ്കുന്നം
കേരളത്തിലെ ഇടുക്കി ജില്ലയിലുള്ള ഒരു ഗ്രാമമാണ് കരിങ്കുന്നം.
ജനസംഖ്യ
2001 ലെ സെൻസസ് പ്രകാരം കരിങ്കുന്നം ഗ്രാമത്തിലെ ആകെയുള്ള ജനസംഖ്യ 12188 ആണ്. അതിൽ 6220 പുരുഷന്മാരും 5968 സ്ത്രീകളും ആണ്. 1970 ഇൽ റബ്ബറിൽ നിന്നുണ്ടായ ഉയർന്ന ആദായമാണ് കരിങ്കുന്നം ഗ്രാമത്തിൽ ഇത്രയധികം അഭിവൃദ്ധി ഉണ്ടാക്കിയത്. ഫലഭൂയിഷ്ഠമായ കരിങ്കുന്നം മണ്ണിലേക്ക് റബ്ബറിനെ പരിചയപ്പെടുത്തിയത് വലിയ വിജയമായി മാറി. നെല്ലിനേയും മറ്റു വിളകളേയും ആശ്രയിച്ചു ജീവിച്ച കർഷകർ ഈ ഒരു സംഭവത്തോടെ റബ്ബർ കൃഷിയിലേക്ക് ചുവട് മാറി. ഈ ഒരു വിപ്ളവം സാധാരണ ജനങ്ങൾക്ക് വലിയ വരുമാനമുണ്ടാക്കുകയും അത് അവരുടെ കുട്ടികൾക്ക് നല്ല വിദ്യാഭ്യാസം നൽകാൻ ഉപകരിക്കുകയും ചെയ്തു.
റൈസോക്‌ടോണിയ സൊളാനി
പലതരം സസ്യങ്ങളിൽ രോഗങ്ങൾ ഉണ്ടാക്കാൻ ശേഷിയുള്ളതും ലോകമാകെയുള്ളതുമായ ഒരു ഫംഗസ് ആണ് റൈസോക്‌ടോണിയ സൊളാനി. . 100 -ലേറെ വർഷങ്ങൾക്കു മുൻപുതന്നെ ഇതിനെ കണ്ടെത്തിയിരുന്നു.
പോളരോഗം
നെല്ലിനെ ബാധിക്കുന്ന ഒരു കുമിൾരോഗമായ പോളരോഗം ഉണ്ടാക്കുന്നത് ഈ ഫംഗസ് ആണ്. നെൽപോളകളിൽ ചൂടുവെള്ളം വീണപോലെയുണ്ടാകുന്ന ചാരത്തിറത്തിലുള്ള പൊള്ളലുകളാണ് പ്രധാനലക്ഷണം. കടുകുമണി വലിപ്പത്തിലുള്ള കുമിളിന്റെ സ്പോറുകൾ നെല്ലിന്റെ പോളയിൽ കണ്ടെത്താനാകും.
പുറത്തേക്കുള്ള കണ്ണികൾ
വർഗ്ഗം:നെല്ലിന്റെ രോഗങ്ങൾ വർഗ്ഗം:കുമിളുകൾ
എന്റമോഫേജി
മനുഷ്യർ പ്രാണികളെ ഭക്ഷണമാക്കുന്നതാണ് എന്റമോഫജി - (Entomophagy).ചരിത്രാതീതകാലം മുതലേ മനുഷ്യരിൽ പ്രാണിഭോജനം പ്രചാരത്തിലുണ്ട്. മുട്ട, ലാർവ, പ്യൂപ (കൂടപ്പുഴു), ചില തരം പുഴുക്കൾ എന്നിവയെ മനുഷ്യർ ചരിത്രാതീത കാലംമുതൽക്കെ ഭക്ഷിച്ചു വരുന്നുണ്ട്. നോർത്ത് അമേരിക്ക, മദ്ധ്യ അമേരിക്ക, തെക്കേ അമേരിക്ക, ആഫ്രിക്ക, ഏഷ്യ, ഓസ്‌ട്രേലിയ, ന്യൂസ്‌ലാൻഡ് അടക്കം ലോകത്തിന്റെ വിവിധ ഭാഗങ്ങളിൽ ജനങ്ങൾ പ്രാണികളെ സാധാരണയായി ഭക്ഷണമായി ഉപയോഗിക്കുന്നുണ്ട്. ആയിരത്തിൽ അധികം ഇനം പ്രാണി ഭക്ഷണങ്ങൾ ലോക രാജ്യങ്ങളിൽ ഭക്ഷണമായി ഉപയോഗിക്കുന്നുണ്ട്. 3000ത്തോളം ആദിവാസി ജനവിഭാഗങ്ങൾ പ്രാണികളെ ഭക്ഷണമായി ഉപയോഗിക്കുന്നുണ്ട്.
റിനെലോറികാരിയ
ലോറികാരിഡി കുടുംബത്തിലെ ക്യാറ്റ്ഫിഷുകളുടെ ഒരു ജനുസ്സാണ് റിനെലോറികാരിയ (from the Greek, rhinos meaning nose, and the Latin, lorica meaning cuirass of leather) കോഡൽ ഫിനിന്റെ അഗ്രത്തിൽ നിന്ന് വളരുന്ന നീളമുള്ള ഫിലമെന്റ് കാരണം സാധാരണയായി വിപ്ടെയിൽ ക്യാറ്റ്ഫിഷുകൾ എന്നും അറിയപ്പെടുന്നു. ഈ ജനുസ്സിന്റെ സവിശേഷതയാണ് ഇത്. പനാമയിൽ നിന്നുള്ള ആർ. ആൽറ്റിപിന്നിസ് ഒഴികെ ഇവ വടക്കൻ, മധ്യ തെക്കേ അമേരിക്കയിലെ നദികളിലെ തദ്ദേശവാസികളാണ്. അക്വേറിയം വ്യാപാരത്തിൽ ചില സ്പീഷീസുകൾ പതിവായി കാണപ്പെടുന്നു.
ടാക്സോണമി
1862-ൽ പീറ്റർ ബ്ലീക്കർ ഈ ജനുസ്സിന് വിവരണം നൽകി. ആർ. ലിമയെ ടൈപ്പ് സ്പീഷിസായി കണക്കാക്കുന്നു. ഏകദേശം 30 ഇനം സ്പീഷിസുകളുള്ള ലോറികാരിനി എന്ന ഉപകുടുംബത്തിലെ ഏറ്റവും സവിശേഷതയുള്ള ഒന്നാണ് ഈ ജനുസ്സ്. മറുവശത്ത്, ലീസ്റ്റ് റിസോൾവ്ഡ് ജനുസ്സാണിത്. 2008-ൽ 14 പുതിയ ഇനങ്ങളെ ഈ ജനുസ്സിൽ ചേർത്തു.
സ്പീഷീസ്
ഈ ജനുസ്സിൽ നിലവിൽ 64 അംഗീകൃത ഇനങ്ങളുണ്ട്:
അവലംബം
വർഗ്ഗം:തെക്കേ അമേരിക്കയിലെ മത്സ്യങ്ങൾ
സ്റ്റീവ് ഹാർവി
ബ്രോഡറിക് സ്റ്റീഫൻ ഹാർവി, സീനിയർ  (ജനനം ജനുവരി 17, 1957) ഒരു അമേരിക്കൻ ടെലിവിഷൻ അവതാരകനും നടനും എഴുത്തുകാരനും നിർമ്മാതാവും ഹാസ്യനടനുമാണ്. അദ്ദേഹം സ്റ്റീവ് ഹാർവി മോണിംഗ് ഷോ, കുടുംബ വഴക്ക്, സെലിബ്രിറ്റി ഫാമിലി ഫഡ് , മിസ് യൂണിവേഴ്സ് മത്സരം, ഫാമിലി ഫ്യൂഡ് ആഫ്രിക്ക, ആർബിട്രേഷൻ അടിസ്ഥാനമാക്കിയുള്ള കോടതി കോമഡി ജഡ്ജി സ്റ്റീവ് ഹാർവി എന്നിവയ്ക്ക് ആതിഥേയത്വം വഹിക്കുന്നു.
കുടുംബ വഴക്കിന്റെയും സെലിബ്രിറ്റി കുടുംബ വഴക്കിന്റെയും അവതാരകനാണ് ഹാർവി, 2010 മുതൽ ഈ റോൾ വഹിക്കുന്നു. ലിറ്റിൽ ബിഗ് ഷോട്ടുകൾ, ലിറ്റിൽ ബിഗ് ഷോട്ടുകൾ ഫോറെവർ യംഗ്, സ്റ്റീവ് ഹാർവിയുടെ ഫണ്ടർഡോം എന്നിവയും അദ്ദേഹം ഹോസ്റ്റ് ചെയ്തു. ഒരു എഴുത്തുകാരൻ എന്ന നിലയിൽ, 2009 മാർച്ചിൽ പ്രസിദ്ധീകരിച്ച തന്റെ ബെസ്റ്റ് സെല്ലർ ആക്റ്റ് ലൈക്ക് എ ലേഡി, തിങ്ക് ലൈക്ക് എ മാൻ ഉൾപ്പെടെ നാല് പുസ്തകങ്ങൾ അദ്ദേഹം എഴുതിയിട്ടുണ്ട്.
2017-ൽ, ഹാർവി തന്റെ നിർമ്മാണ കമ്പനിയായ ഈസ്റ്റ് 112 ഉം മറ്റ് വിവിധ സംരംഭങ്ങളും ഉൾക്കൊള്ളുന്ന ഒരു വിനോദ കമ്പനിയായ സ്റ്റീവ് ഹാർവി ഗ്ലോബൽ സ്ഥാപിച്ചു. ഫാമിലി ഫ്യൂഡിന്റെ ഒരു ആഫ്രിക്കൻ പതിപ്പ് അദ്ദേഹം പുറത്തിറക്കി, കൂടാതെ ആന്തം സ്‌പോർട്‌സ് ആൻഡ് എന്റർടൈൻമെന്റിനൊപ്പം എച്ച്‌ഡിനെറ്റ് ഏറ്റെടുക്കലിലും നിക്ഷേപം നടത്തി. അദ്ദേഹവും ഭാര്യ മർജോറിയും യുവജന വിദ്യാഭ്യാസത്തിൽ ശ്രദ്ധ കേന്ദ്രീകരിച്ച ഒരു ലാഭേച്ഛയില്ലാത്ത സ്ഥാപനമായ ദി സ്റ്റീവ് ആൻഡ് മർജോറി ഹാർവി ഫൗണ്ടേഷന്റെ സ്ഥാപകരാണ്.
ഏഴ് തവണ ഡേടൈം എമ്മി അവാർഡ്, രണ്ട് തവണ മാർക്കോണി അവാർഡ് ജേതാവ്, വിവിധ വിഭാഗങ്ങളിൽ 14 തവണ NAACP ഇമേജ് അവാർഡ് ജേതാവ്.
അവലംബം
വർഗ്ഗം:1957-ൽ ജനിച്ചവർ